
Prefaţă 


- De ce scriu- 


Dacă stai să te gândeşti, „gânditul" este un subiect 


interesant, la care mentă sa te gândeşti. Chiar este ceva la care te poți 
gândi. Nu poți mânca despre mâncat. Nu poți înota despre înotat, dar poți 
gândi despre gândire. Ador să mă gândesc (a felul în care gândim, la ce 
gândim şi la cauza şi efectul gândirii noastre-Totuşi, suntem atât de ocupați 
încât nu avem timp să gândim? Suntem atât de obosiţi şi inactivi mintal 
încât gânditul este ultimul lucru la care ne gândim? Ne gândim, din ce în ce 
mai mult, la din ce în ce mai puțin? 

Cine pentru cine gândeşte? Permitem altora, cum ar fi mass-media, 
politicienii, liderii religioşi, părinții, profesorii, învățații, clarvăzătorii, 
celebrităţile, spin doctorii , şefii, prietenii, chiar şi tradiţiile şi superstițiile, 


să gândească pentru noi? Ne este spus cum trebuie şi cum ar fi bine să 


Note: 

' Spin doctor - personaj ce dirijează opinia publică în favoarea unef 
anumite facțiuni, prin prezentarea creativă a faptelor, dar şi, adeseori (deşi 
nu întotdeauna), prin tactici necinstite, prin dhtorsionare şi/sau printr-o 


ampla manipulare (n. rev.). 


gândim, şi acceptam gândirea altora fără a gândi pentru noi înşine? 
Gânditorul pragmatic este acea persoană care se analizează pe sine, pe cei 
din jur şi problemele lumii înconjurătoare într-o manieră cât se poate de 
practică. Ne străduim să gândim pentru noi înşine, analizând cauzele şi 
efectele gândirii noastre. 

Eu mă străduiesc să văd lucrurile aşa cum sunt într-adevăr, nu doar 
aşa cum aş vrea eu să fie sau cum mi s-a spus că sunt. Mă îndoiesc de tot şi 
mă distrez pe cinste făcând asta. Majoritatea oamenilor joacă tenis sau 
racquetball, practică iahtingul, merg în excursii sau joacă golf pentru a se 
distra. Eu gândesc. Sensul vieţii este dat de întrebări, şi nu de răspunsuri. 
Răspunsurile se schimbă mereu, dar întrebările rămân mereu aceleaşi. 
Sincer, cu cât ştiu mai multe, cu atât conştientizez că sunt mai neştiutor. 
De multe ori, consider că ceea cc gândeam ieri este stupid astăzi. Aşa ca 
scriu pentru a gândi mai clar. Vreau să trăiesc viața la maxim, cu mintea 
larg deschisă! Este greu să gândeşti: probabil de aceea majorităţii dintre noi 
ne place atât de mult să mâncăm. Dacă nu poți să-ți „deschizi larg mintea" 


de ce să nu ţii măcar gura astfel? Eu ar trebui să ştiu! 


Gânditorul pragmatic 

Câteva dintre comentariile mele sunt scrise ironic, pentru simplul 
motiv de a mă distra. Totuşi, în general, sunt serios ca un atac de cord când 
vine vorba de gândurile mele. Nu caut adepți, fani sau discipoli. Nu sunt nici 
atât de deştept, nici atât de prost. Sper doar că analizele mele vă vor face să 
doriți să gândiţi şi va vor ajuta să transformați gândirea într-un obicei. S-a 
spus că ar trebui să gândim „în afara cutiei". Majoritatea nici măcar nu 
gândeşte obişnuit! Hei, gândirea este un lucru bun! Aşa cum spunea Albert 
Einstein: „Nu putem rezolva problemele cu acelaşi fel de a gândi care le-a 
creat. 

Aşadar, încerc să gândesc. încerc să văd lumea cât mai pragmatic 
posibil. Pragmatism Cybrary (Ciberbiblioteca pragmatismului) defineşte 
pragmatismul ca fiind „o importantă mişcare intelectuală, începută în 
America fa sfârşitul anilor 1800" Pragmaticii au influențat politica, legea, 
educaţia, religia şi orice alte discipline academice. Astăzi, pragmatismul este 
unul dintre cele mai active domenii ale filosofiei americane, iar interesul 


lumii față de acest subiect este în creştere. 


Note: 
m A gândi în afara cutiei - a vedea dincolo de limitele aparente ale unei 


probfeme. descoperind astfel soluții originale, mai avantajoase (n. revj. 


In anul 1907, William James, pragmatist de marcă, a descris gândirea 
pragmatică sau gândirea ştiinţifică, sfătuindu-ne „să pornim de la ideea că o 
idee sau o credință sunt adevărate", şi apoi să ne întrebăm: „Ce diferență 
concretă va face ea în viața unui om dacă este adevărată? Cum seva 
concretiza adevărul? Ce experienţe vor fi diferite de cele pe care le-am obține 
dacă acea credinţă ar fi falsă? Pe scurt care este adevărata valoare materială 
a adevărului, în termenii experienței?” 

După cum a spus Charles S. Pierce, fondatorul pragmatismului: 
„Pragmaticul ştie că îndoiala este o artă ce trebuie însugşită cu dificultate" 
Aşadar, mă îndoiesc de tot, în special de propria-mi gândire. Adevărul 
evoluează permanent, odată cu noi. Acest lucru face viața amuzantă. 
Gândim continuu, fie că vrem sau nu. Gândiţi-vă la asta... îfltr-o manieră 


pragmatică, desigur! 


Introducere: 


Se caută întreprinzători! 


In acest moment, citiți o carte pe care nu am vrut să o scriu. Nu 
pentru că nu mi-ar face plăcere să scriu - ador lucrul acesta -, ci pentru că, 
dacă scrii despre bogăţie şi avere, îți întinzi gâtul pe ghilotină. Rowena 
Harwood, profesoara de engleză a unei vechi prietene, obişnuia să le spună 
elevilor săi: „Prietenii voştri abia aşteaptă să vă reducă la tăcere" Este valabil 
cu atât mai mult dacă înveţi pe cineva cum să se îmbogăţească şi să aibă 
cât de multă avere doreşte. Oamenii sunt nerăbdători să spună: „Nu e atât 
de bogat... ce ştie el despre cum sa te îmbogăţțeşti?” Motivul este acela că 
avem de a face cu un concept ce nu poate fi definit cu uşurinţă. Oamenii se 
grăbesc să spună: „Nu ştii ce-i aia bogăție!', şi poate chiar nu ştiu. Acestea 
fiind spuse, am fost obligat să găsesc o definiție satisfăcătoare pentru mine. 
Mă consider bogat atunci când pot face tot ce îmi doresc în viață, pot 
călători unde vreau, cumpăra tot ce vreau şi pot trăi oriunde vreau, în casa 
pe care o vreau, conducând maşina pe care o vreau, fără să trebuiască 
niciodată, da, niciodată. să-mi verific 

contul bancar. Aceasta înseamnă că întotdeauna ar fi destui bani 
pentru a acoperi cheltuielile prin care îmi mențin stilul de viață. Aceasta 
este definiția mea pentru termenul bogat 

A fi bogat este un stil de viață Dar bogăția nu poate fi definita de o 
cifra, ci doar de un stil deviată. Dacă trebuie să întrebi dacă eşti bogat, nu 
eşti. Când eşti bogat, o ştii. Dar conform definiției mele, o persoană poate fi 
bogată câştigând 100.000$ pe an sau mai puţin, aşa cum poate fi şi dacă 
face 100.000.000$ anual. Inversa este, de asemenea, adevărată. O persoană 
poate fi bogată făcând 100-000-000$ pe an. Eu pot fi bogat cu mult mai 
puţin decât mulți alți bogătaşi. Pur şi simplu nu am nevoie de la fel de multe 
„jucării" ca ei. Până la urmă, lucrurile esențiale vieţii, cum ar fi mâncarea, 
adăpostul şi îmbrăcămintea, pot fi satisfăcute cu un venit mult mai mic: 
când eşti bogat, totul se rezumă la jucării". Pot fi la fel de bogat şi fericit 
dacă trăiesc într-o casă de 300.000$, cu câteva pogoane de pământ şi 
mergând pe motocicleta mea Harley Davidson ca un prieten care conduce 
un Mercedes de 100.000$ şi stă într-un conac de un milion de dolari. Acesta 
este un lucru extraordinar referitor la bogăţie. Eşti singurul care trebuie să 
ştie. Bogăția este un mod de viață, o atitudine şi o stare de în majoritatea 
cazurilor, se transformă în: „Du-te la şcoală, ia-ți o slujbă şi vei ajunge 
sărac!" Sunt puţine slujbe, dacă mai sunt vreunele, ce pot ţine pasul cu 
costurile crescânde impuse de inflație şi cu numărul de oameni din ce în ce 
mai mare care aleargă după ocazii din ce în ce mai rare. Trăim într-o lume a 


tehnologiei, al cărei principal obiectiv este să facă viața mai uşoară şi mai 


rapidă, în acelaşi timp reducând nevoia de fabrici şi, implicit, de muncitori 
în fabrici. Centrele industriale ce obişnuiau să angajeze peste 20.000 de 
salariați au acum mai puțini de 200, iar multe fabrici au fost închise de tot. 
Din ce în ce mai mulți oameni absolvă facultatea pentru ca mai apoi să 
devină şomeri sau să fie obligați să accepte slujbe plătite prost, plătite la 
oră, doar pentru a-şi plăti chiria. Hei, dacă nu mă crezi, ia-ţi o diplomă în 
filosofie şi încearcă să te angajezi! Poţi ori să predai, ori să te apuci de tuns 
peluze, şi partea amuzantă este că tunsul gazoanelorte poate îmbogăți mult 
mai repede decât o carieră în învățământ! Acesta este motivul pentru care 
scriu această carte. Vreau să îi ajut pe alţii să devină bogați şi, desigur, în 
acelaşi timp voi face şi eu mai mulți bani, pentru a putea continua să mă 
bucur de propria-mi definiție despre bogăţie şi a-i ajuta pe alții să-şi asigure 
prosperitatea. Gândeşte-te la asta. 

Cei patru piloni ai bogăției 

Pentru început trebuie sa repet ceva ce am spus în Introducere: „Cei 
patru piloni ar bogăției au fost aceiaşi pentru toţi cei care s-au îmbogățit 
având propria afacere. Şi tu poți deveni bogat dacă urmezi formula celor 
patru piloni. Nu se pune problema dacă vei deveni, ci când!" Dacă eşti un 
antreprenor, ai propria afacere sau deții simțul răspunderii necesar pentru a 
conduce o firmă, această carte îți este dedicată. Dacă în prezent lucrezi 
pentru altcineva şi vrei să câştigi mai mulți bani fără a-ți părăsi locul de 
muncă, pornirea propriei afaceri pentru a câştiga „un ban în plus" poate fi 
răspunsul. Această carte îți va arăta foarte clar cum. 

„Formula bogăției" 

Un lucru pe care îl ştiu cu siguranţă este că majoritatea oamenilor vor 
să se îmbogăţească. Unii vor putere, alții vor faimă, dar aproape toți vor 
bani. Aşadar am descoperit o „formulă a bogăției" ce are succes 100%, 
Atunci când este urmata întocmai, această formulă te va face bogat Aproape 
tuturor ne-a fost spus: „Dacă munceşti din greu. vei câştiga bani." Corect, 
dar întrebarea este: câți bani? Am văzut oameni muncind din greu la 
McDonalds, Wal-Mart, Taco Bell, Ace Hardware sau în agenţii imobiliare, 
asigurări, 

antrenând cai, gătind sau construind case. Muncesc între 10 şi 12 ore 
pe zi, şase sau şapte zile pe săptămână, şi n-au nici măcar doi bani la 
sfârşitul lunii. Aşadar, privind aceste lucruri într-o manieră pragmatică, 
doar dacă muncim mult şi din greu nu este o garanție că vom ajunge bogați. 
Unii spun că secretul îmbogățirii este „să munceşti cu cap" şi nu „din greu" 


Cred că şt/u ce vor să spună cu asta. Acest concept mi-a fost explicat ca 


fiind realizarea lucrurilor care sunt importante, şi nu doar a celor care sunt 
urgente. Admit că acesta este cu siguranță un pas în direcția bună, însă 
doar un pas nu este destul ca să te îmbogățeşti. Ca să elaborez o formulă 
viabilă de a face bani şi &-i păstra, am studiat şi evaluat toți oamenii bogați 
pe care îi cunosc. Demult, la ora de chimie, am învăţat cu toţii că formula 
apei este H20 sau 2 atomi de hidrogen şi unul de oxigen. HO» este cu totul 
altceva. Formula apei este aceasta, şi nu o poți schimba. Prin urmare, care 


este formula pragmatică a îmbogățirii? 


Bogăția ca stare 

Când spun „sa te îmbogăţeşti', nu vorbesc despre „a o duce bine", „a 
te descurca", „a o duce binişor!' sau „a o duce aşa şi aşa" Vorbesc despre a fi 
bogat - a ajunge în punctul în care nu banii îți stăpânesc viaţa, ci tu 
stăpâneşti banii. Acel punct în viață când faci lucrurile pe care le doreşti, 
atunci când vrei să le faci, fără să-ţi faci griji cum îți vei permite să le 
realizezi. Nu este nevoie să îți spun când vei fi bogat; vei şti că eşti. Este ca 
şi cum cineva te-ar întreba: „Cum voi şti că mi-am atins ţinta?" Dacă trebuie 
să întrebi, înseamnă că n-ai atins-o. Dacă trebuie să întrebi dacă eşti bogat, 

înseamnă că nu eşti. Bogăția nu înseamnă cifre, este o stare de spirit 
şi un stil deviată. Dar crede-mă, când vei fi... o vei şti. 

lată formula pragmatica ce te va îmbogăți. Sistemul se bazează pe 
patru imenşi piloni ai bogăției. Utilizarea a unul sau doi dintre piloni te va 
ajuta să faci mai mulți bani, dar, dacă îi vei folosi pe toți patru, te vei 
îmbogăți; deci nu spune că nu ai nevoie de unul dintre ei. Ai nevoie de toți 
cei patru piloni ca să fii bogat. Fiecăruia dintre ei i se asociază o regulă. 
Urmează regula... şi îmbogățeşte-te. lată cât este de simplu. 

Prima regulă: de două ori mai bun la jumătate de preţ 

Regula primului pilon este: „Orice te-ai decide să faci... Fii de două ori 
mai bun la jumătate de preţ!” Heir asta a fost uşor, nu-i aşa? Şi tu ai fi putut 
găsi această regulă simplă. Ce vreau să spun aici este că, indiferent de 
afacerea sau serviciul pe care le oferi, să nu le oferi doar la jumătate de preț 
şi nu prea bun: Nu! Ele trebuie să fie de două ori mai bune decât ale 
concurenței... dar la jumătate de preţ. Găseşte calea de a face asta. Wal- 
Mart şi Target vând aceeaşi marfă pe care o poți cumpăra de la alte 
magazine, dar costă cu mult mai puţin. Ei au găsit modalitatea de a face 
asta, şi chiar dacă unor oameni le displace profund să cumpere de acolo, 
totuşi o fac. Desigur, Wal-Mart îl scoate din afacere pe „vânzătorul mărunt", 


dar asta înseamnă, de fapt, capitalismul. Capitalismul este doar un sinonim 


pentru războiul în afaceri. Dar am deviat de la subiect. Se spunea că, dacă 
vrei să faci un milion de dolari, ar trebui să construieşti o cursă de şoareci 
mai bună. Asta ar putea fi adevărat dacă noua cursă de şoareci 
îmbunătățită ar costa mai puțin decât vechea cursă de şoareci standard. 
Dar, dacă noua şi performanta cursă de şoareci costă de două ori mai mult, 
atunci va trebui să te străduieşti considerabil mai mult în vânzări, ca să-i 
convingi pe oameni că ea este într-adevăr mai bună şi merită banii în plus. 
Voi scrie mai mult despre acest concept, rde două ori mai bun la jumătate 
de preț", ulterioriîn această carte. Iți voi arăta cum să fii de două ori mai bun 
şi cât de important este prețul. S-ar putea să nu fii capabil să ceri jumătate 
de preț. dar percepția se transformă în realitate, aşa că citeşte mai departe. 
Deocamdată, aminteşte-ţi: mai puţin înseamnă totdeauna mai bine când e 
vorba de mintea omului. Suntem suflete lacome. Sigur, calitatea vinde, dar 
vinde de două ori mai multa calitate la jumătate de preţ şi vei vinde mult 
mai mult, vei vinde mai uşor şi mai repede. Eşti pe cale să devii bogat. Dar 
lucrurile nu se opresc aici. 

A doua regulă: împărtăşeşte-ți cunoştinţele Regula celui de-al doilea 
pilon este: „impărtăşeşte-ți cunoştinţele.” Asta înseamnă să-i înveți pe alții 
să facă ceea ce faci tu. Altfel spus, dacă eşti foarte priceput în amenajarea 
de peisaje, învaţă-i pe alții să facă ceea ce faci tu, până devin la fel de buni 
sau chiar mai buni ca tine. Dacă eşti un minunat constructor de căsuțe de 
joacă pentru copii, învaţă-i şi pe alții să construiască astfel de căsuțe la fef 
de bine sau chiar mai bine decât le construieşti tu. lată un alt mod de a privi 
lucrurile: 

imediat ce devii cel mai bun jucător de baschet de pe un teren, învață 
pe cineva să fie la fel de bun sau mai bun ca tine, şi apoi apucă-te de 
antrenorat Nu te poți îmbogăți niciodată dacă tot timpul, energia şi resursele 
tale sunt ocupate în mod inutil să facă acelaşi iucru. Nu te poți îmbogăţi 
dacă eşti atât de ocupat cu amenajarea de peisaje încât nu mai ai timp să 
faci rost de noi contracte. De îndată ce observi că eşti ocupat între 70 şi 80 
la sută din timp, începe să-ți împărtăşeşti cunoştinţele. Nu aştepta până eşti 
atât de ocupat încât nu mai ai timp să o faci. Este foarte important. 

A treia regulă: împarte bogăţia Regula celui de-al treilea pilon este: 
„imparte bogăţia." Asta înseamnă că trebuie să fii dispus să dai partea leului 
pentru a face mai mulți bani. Fa—i bogați pe alţii, pentru ca tu să poți 
ajunge bogat. Este mai bine sa obţii de la 25 până la 50% dintr-o sumă 
mare decât 100% dintr-osumă mică. împărtăşeşte-ţi cunoştinţele (al doilea 


pilon), împarte bogăţia (al treilea pilon) şi incepi să faci bani pe măsura 


cantității şi calității muncii tale. Totuşi, nu tu o să faci această muncă de 
calitate. Ai învățat pe atâția oameni câți a fost necesar să facă treaba, şi! 
pentru munca lor, eşti dispus să-ți împărți bogăția. 

A patra regulă: nu mai face munca de jos Regula celui de-al patrulea 
pilon este: „Trebuie să fii dispus să nu mai faci munca de jos şi să te 
străduieşti doar să obţii mai mult de muncă-" Cu alte cuvinte, trebuie să fii 
dispus să renunțţi la amenajarea de peisaje sau orice altă ocupaţie ai şi să-ți 
petreci majoritatea timpului găsind mai multe treburi pe care oamenii tăi să 
le facă. Asta înseamnă că trebuie să fii dispus să-ți vinzi serviciile şi să 
încetezi să le mai prestezi. Acesta este cel mai uşor lucru de predat şi cea 
mai grea regulă de urmat Trebuie să fii preşedintele unor „artişti muritori de 
foame". Totuşi, nu vrei să fii tu însuți un artist muritor de foame. Chiar dacă 
ai adora să pictezi şi chiar dacă ai face bani vânzându-ți tabfourile, nu mai 
poți continua să pictezi. îi poți învăța pe oameni să picteze şi îi poți plăti să 
picteze, dar nu poți picta tu însuți. în schimb, petrece-ți timpul vânzând 
tablourile produse de artiştii muritori de foame. Trebuie să fii dispus să 
renunți la activitatea ta şi, în schimb, să te concentrezi la obținerea cât mai 
multor contracte. Şi ideea nu se opreşte aici. Curând, vei angaja mai mulți 
oameni şi-ţi vei împărtăşi din nou cunoştinţele, le vei arăta lor cum să 
obțină mai multe contracte, aşa cum ai făcut tu, iar apoi, ei vor face rost de 
tot mai multe contracte, astfel încât oamenii tăi vor face din ce în ce 

1 - Ai fost de două ori mai bun la jumătate de preț. 

2 - Ti-ai împărtăşit cunoştinţele şi i-ai învățat pe 

oameni să facă ceea ce faci tu( pentru ca şi ei să facă bani. 

3 - Ti-ai împărtăşit bogăția, păstrând doar între 25 şi 

50% din profit şi plătindu-ţi oamenii cu restul. 

4 - Ai încetat să-ți mai faci meseria şi ai început să 

obţii alte contracte. 

într-un anumit punct, nici măcar nu ai să mai vinzi, alții o vor face 
pentru tine, ceea ce le va permite un stil de viață satisfăcător în timp ce tu 
trăieşti pe picior mare. Bogăția s-ar putea să nu te facă mai fericit, dar îți va 
permite să nu te mai îngrijorezi din pricina banilor şi îți poate îmbogăți viața 
dacă îi ghidezi pe alții să facă bani, la rândul lor. Un lucru este sigur, dacă 
nu ai fost niciodată bogat, nu încerca să-mi spui că banii nu contează. De 
exemplu, poate nu contează acum pentru tine dacă te poţi duce In Hawaii să 
te scalzi în soare, pe nisipurile albe dîn stațiunea Grand mai mulți bani, 
toate astea deoarece le-ai împărtăşit cunoştinţele tale. Acum, tu eşti rege în 


biroul de contabilitate, numărându-ţi toți banii şi cum ai ajuns acolo? 


Cei patru piloni ai bogăției 

Waialea. Totuşi, odată ce vei fi fost acolo, va conta şi vei vrea să 
împărtăşeşti experiența cu familia şi prietenii. Cei care „au fost acolo şi au 
făcut" ştiu ce vreau să spun. Cei care nu au fost pot spune că nu le pasă, 
dar ar trebui să le pese. Aşa este şi cu bogăția. Când eşti bogat, vrei ca şi 
alții să fie bogați. Atât de bine este. Aminteşte-ţi. bogăția nu ţine de o cifră - 
este o stare de spirit şi un stil de viață. Doar tu vei şti când ai atins acea 


stare mentală dată de bogăție. Gândeşte-te la asta. 


Primul pilon 

De două ori mai bun la jumătate de preţ 

A fi de două ori mai bun la jumătate de preț este unul dintre acele 
concepte uşor de exprimat, dar foarte greu de pus în practică pentru 
majoritatea oamenilor. Se întâmplă astfel fiindcă poți pretinde că afacerea 
sau serviciul tău este de două ori mai bun, dar o poți dovedi? Poţi spune că 
este la jumătate de preţ, dar o poți dovedi? Este mult mai uşor de spus 
decât de făcut. Aşadar, haide să ne oprim un pic, pentru a fi siguri că 
înțelegem motivele primului pilon. 

Importanţa clienţilor 

Clădirea averii personale se bazează pe acest pilon. Există două 
motive esențiale pentru care afacerea ta trebuie să fie de două ori mai bună 
la jumătate de preț. Primul, vânzările se realizează mai uşor. Al doilea, 
clienții îți rămân fideli mai mult timp. Când oamenii te doresc mai mult 
decât îi doreşti tu pe ei, deoarece eşti de două ori mai bun la jumătate de 
preț, vânzarea devine o simplă chestiune de explicare a afacerii. Nu trebuie 
să fii cel mai bun agent de vânzări din lume. Nu trebuie să ştii despre 
captarea atenției, stârnirea interesului, convingere, trezirea dorinței sau 
pasul de încheiere a afacerii. Nu trebuie să ştii cum să abordezi un om până 
când emite semnalul că este dispus să cumpere. Tot ce trebuie să faci este 
să le spui potenţialilor clienţi ce face produsul sau serviciul tău şi de ce este 
de două ori mai bun la jumătate de preţ, iar clienţii şi cumpărătorii te vor 
implora ei pe tine, în loc să ÎI implori tu pe ei. Dacă există o nevoie pentru 
bunul sau serviciul tău şi dacă oamenii sunt dispuşi să plătească pentru 
acesta, atunci vânzarea îui va fi mult, mult mai simplă, şi clienții îți vor 
rămâne mult timp fideli, deoarece eşti de două ori mai bun la jumătate de 
preţ. 


Cum să-ți păstrezi clienţii 


Vezi tu, odată ce o vânzare este încheiată, în special în domeniul 
serviciilor, trebuie să te asiguri că nu te vor părăsi clienţii. Să vinzi unul 
client este mult mai uşor decât să păstrezi unul. Clienţii sunt schimbători. 
Pur şi simplu se trezesc într-o dimineaţă şi, fără nici un motiv întemeiat 
decid că vor să te părăsească pentru a încerca serviciile altcuiva. Totuşi, hai 
să spunem că lucrezi în domeniul amenajării de peisaje şi tunzi peluze 
pentru clienți din zone rezidenţiale. într-o zi, echipa ta nu-şi face treaba 
tocmai perfect în cazul uneia dintre cliente. Hai să spunem că nu a tuns un 
tufiş chiar aşa cum trebuie, aşa că, atunci când vine acasă după o zi 
obositoare, clienta observă, coborând din maşină, lufa tunsă nu tocmai 
perfect Ea vrea să te concedieze pe loc Se duce imediat la telefon şi începe să 
sune alte firme ce se ocupă cu amenajarea de peisaje, aflând că acestea nu 
furnizează toate serviciile pe care le furnizează firma ta şi sunt de două ori 
mai scumpe. Brusc, se calmează şi spune; „Pur şi simpfu a fost o zi proastă. 
întotdeauna îşi fac perfect treaba. Se vor descurca mai bine data viitoare" - 
şi astfel păstrezi un client. Aşadar, asta este strategia ce se ascunde în 
spatele regulii de două ori mai bun la jumătate de preț". Vezi tu, dacă eşti la 
fel de bun la acelaşi preț, clienţii tăi au de unde alege. Dacă nu apelează la 
serviciile tale, pot alege dintr-o listă cu alte companii ce furnizează aceleaşi 
bunuri sau servicii. Nu trebuie să-ți rămână fideli. Dar atunci când clienții 
tăi se întreabă: „Dacă nu tu, atunci cine?" - şi nu găsesc nici un răspuns, 
nici un alt „cine'", atunci şansa ca ei să te 

părăsească este mică. Lăcomia este un excelent factor motivațional 
pentru a-ți păstra clienţii. Toată lumea doreşte un bun sau serviciu ce este 
mai bun decât ce oferă concurența şi la un preț mai mic decât al lor. Repet: 
vânzarea şi păstrarea clienţilor sunt elemente-cheie pentru a deveni şi a 
rămâne bogat. 

Viața uşoară 

Vorbeam cu o prietenă despre ce îşi doreşte ea de la viață. Desigur, la 
fel ca majoritatea, îşi dorea linişte sufletească şi să fie bogată. Am întrebat-o 
ce înțelege prin linişte sufletească, şi ea mi-a răspuns: să nu-şi mai facă 
atâtea griji în legătură cu banii, l-am spus 

că o asemenea linişte este uşor de obținut mai greu de obținut sunt 
celelalte tipuri de linişte sufletească. Oricum, mi-a spus că, dacă ar câştiga 
250.000$ pe an, s-ar considera bogată. Aşa că am întrebat-o ce avea de 
gând sa facă pentru a câştiga 250.000$ pe an, şi ea mi-a răspuns: „Nu 
vreau să fac nimic. Vreau doar sâ câştig la loterie sau să câştige atât soțul 


meu. Eu vreau să gătesc pentru prietenii mei, să am destui bani încât să fac 


ce vreau, când vreau, indiferent dacă asta înseamnă să călătoresc sau să 
stau acasă şi, pur şi simplu, să trăiesc viața fără grija că nu am destui 
bani." Ei bine, trece-mă şi pe mine la socoteală! 

îmbogățire rapidă? 

Aş dori să discut despre problema dorinței de îmbogăţire rapidă şi 
efectul pe care îl are o asemenea gândire. Pare oarecum ridicol că 
majoritatea oamenilor cu care vorbesc vor să câştige la loterie şi să-şi 
petreacă restul vieţii fără să facă nimic. Dar este imposibil să nu faci nimic. 
Chiar dacă stai şi îți contempli buricul, tot faci ceva. Aşadar, chiar dacă am 
câştiga la loterie, tot ar trebui să facem ceva. De aceea. dacă ai posibilitatea, 
ar trebui să-ți începi afacerea făcând ceva ce îți place într-adevăr. Acest 
lucru face viata mai distractivă. Atunci când ai o pasiune pentru ceea ce faci 
ca să câştigi bani, mtreaga muncă pare mai mult o joacă. Mi-arfi greu să am 
o afacere legată de amenajarea de peisaje, chiar dacă aş putea să câştig un 
milion de dolari ca decorator peisagist. Să tund peluza şi să aranjez arbuştii 
nu este pasiunea mea. Amenajarea peisajului înseamnă, pentru mine, 
muncă. Dar, pe de altă parte, o afacere legată de vânzări, publicitate şi 
marketing este adevărata pasiune 

a vieții mele. Ce vreau să spun este că trebuie să începi o afacere 
făcând ceva ce îți place într-adevăr, ceva care chiar te pasionează. De 
asemenea, este chiar util dacă eşti bun în ceea ce faci. Nu aş putea 
niciodată să îmi câştig traiul pictând tablouri în ulei... decât dacă ar fi iar la 
modă omuleții trasați din liniute! 

Ce să faci ca să te îmbogățeşti? Majoritatea dintre noi nu vor câştiga la 
loterie, aşa că mai bine ne-am gândi ce este de făcut ca să ne îmbogățim. 
Doar dorința de îmbogăţire nu ajunge, altfel toți am fi bogaţi. Niciodată nu 
am întâlnit un om care să îşi dorească să fie sărac. Niciodată nu am întâlnit 
un om care să îşi dorească să aibă problema banilor Să fim serioşi! Noi toți 
vrem să fim bogați. Deci, tu ce vei face ca să te îmbogățeşti? Ce poți face de 
două ori mai bine şi la jumătate de preț? 

Alegerea unei afaceri 

Este utilă alegerea unei afaceri de care oamenii au nevoie, fiind 
dispuşi să îți plătească bani ca să le faci serviciul sau să cumpere produsul 
pe care îl vinzi. Indiferent cât de minunată crezi că este afacerea ta, dacă 
oamenii nu-ți doresc serviciile, atunci nu ai o afacere. încearcă să ai o 
afacere care-ţi oferă o clientelă cât mai vastă posibil. S-ar putea să fii un 
real talent în supravegherea melcilor, dar nu cunosc prea mulți oameni care 


te-ar plăti ca să faci aşa ceva în locui lor. Cea mai bună metodă de a-ţi alege 


afacerea este să selectezi un domeniu în care există multă concurență, ceea 
ce înseamnă ca există mare cerere pentru acel serviciu, şi apoi să studiezi 
liderul din domeniul respectiv. Cunoaşte-l pe Numărul Unu mai bine decât 
îți cunoşti copiii. Află care îi sunt tarifele, ce servicii oferă, care îi sunt 
furnizorii, care îi sunt cei mai bănoşi clienţi, ce îi motivează pe oameni să 
apeleze la el, câți oameni lucrează pentru el şi aşa mai departe. Ideea este 
că, dacă nu cunoşti concurența, nu o poți înfrânge. La urma urmei, afacerife 
sunt un câmp de luptă. Majoritatea dintre noi nu se mai omora unul pe 
celălalt ca să-şi răpească pământul, casa sau bunurile, acum doar se 
înfrâng în afaceri. Dacă nu îți cunoşti concurenții şi felul în care gândesc, 
ceea ce fac şi cum poți s-o faci mai bine decât ei, nu-ți poţi forma o strategie 
cu care să îi învingi în propriul lor joc. 

Acelaşi serviciu... de două ori mai bun... la jumătate de preț 

Odată ce cunoşti răspunsurile la aceste întrebări, este simplu. Tot ce 
ai de făcut este să oferi aceleaşi servicii ca Numărul Unu şi s-o faci de două 
ori mai bine, la jumătate de preț- Vei fi în avantaj. Numărul Unu nici nu va 
observa că îi furi afacerea. Va fi prea mare ca să observe. Tu eşti David, şi el 
este Goliat. Va crede că simplul fapt că încerci este o prostie. Dar poți să 
persişti în „prostie" până se strâng bani! în bancă. Când afacerea ta va fi cu 
adevărat de două ori mai bună la jumătate de preţ, clienţii vor veni la tine. 
Trebuie doar să le dai de ştire că afacerea ta există, iar clienţii şi 
consumatorii vor face coadă la uşa ta. Vom vorbi ulterior mai mult despre 
acest principiu al marketingului şi vânzărilor. Deocamdată, însă, trebuie să 
ştii să lucrezi în vânzări. Nu vei înceta să îți vinzi serviciile până când nu vei 
finaliza al patrulea pilon. 

Concentrarea pe calitate 

Pentru moment, concentrează-te asupra afacerii pe care o ai sau pe 
care o creezi şi asupra modalității în care poți cu adevărat să fii de două ori 
mai bun la jumătate de preț. Dacă nu poţi cere jumătate de preț, apropie-te 
cât mal mult posibil de această cifră, dar nu ai nici o scuză să nu fii de două 
ori mai bun. Doar calitatea serviciilor te poate face de două ori mai bun. 
Când eşti într-adevăr de două ori mai bun la jumătate de preț şi afacerea ta 
se dezvoltă pe zi ce trece, atunci eşti gata să „împărtăşeşti cunoştinţele”. 


Gândeşte-te la asta. 


Al doilea pilon 
Impărtăseste-ti cunoştinţele 


De îndată ce ai o afacere despre care ştii că este foarte cerută şi eşti 
foarte activ în acel domeniu, faci bani, îți îmbunătățeşti serviciile, depăşeşti 
concurența, iar 60-70% din timp îţi este ocupat cu servirea clienţilor şi a 
cumpărătorilor pe care îi ai la momentul respectiv, eşti gata pentru Pilonul 
Doi. Acesta este momentul în care împărtăşeşti cunoştinţele despre afacerea 
ta şi înveți pe altcineva să fie la fel de bun ca tine. 

Aşa să fie oare? Nu! Trebuie să-l înveți să fie mai bun decât tine în 
propria ta afacere. Motivul pentru care începi acest proces când 70-80% din 
timpul tău este ocupat cu satisfacerea actualului portofoliu de clienți este 
acela că, dacă nu vei începe acum, vei rata oportunitatea. In curând vei fi 
100% ocupat doar cu munca de jos şi nu vei mai avea timp să-ți vinzi 
serviciile. Amînteşte-ți că nu poți renunța la vânzări, fiindcă îţi vei distruge 
afacerea. Te vei plafona şi nu vei mai putea progresa către următorul nivel al 
afacerii. Tu eşti cheia către următorul pas. Afacerea are nevoie de tine, iar tu 
ai nevoie de timp. 

Nu fi de neînlocuit 

Ei, nu spun că nu vei mai câştiga bani... o vei face. Dar nu vei putea 
să-ți dezvolți afacerea, pentru că nu vei avea timp să o măreşti. Ai creat deja 
o afacere care este de două ori mai bună la jumătate de preț şi ai mai multă 
clientelă decât poți aborda, iar în acest punct vei crede că nimeni nu te 
poate înlocui. Că doar tu poţi face ceea ce faci. Dacă tu nu îți mai serveşti 
clienții şi cumpărătorii, ei te vor părăsi. 

în acest moment, vei dori să angajezi pe cineva care să îți vândă 
serviciile, astfel încât tu să ai timp să îţi serveşti clienții, iar motivaţia este 
că te simţi al naibii de important pentru clienți. Pune capăt acestui mod de 
gândire stupid! Motivul pentru care clienţii vin la tine este că eşti de două 
ori mai bun la jumătate de preț. Eşti o persoană simpatică, dar clienţii te-ar 
părăsi şi ar merge la altă companie dacă cealaltă companie ar fi de două ori 
mai bună la jumătate din prețul cerut de tine. Aminteşte-ţi, nu poți fi 
niciodată „la fel de bun la acelaşi preț", întrucât clienţii te vor părăsi. Tu eşti 
cheia către noi vânzări, noi clienți şi noi afaceri. Nimeni, cel puţin acum, nu 
poate să-ţi vândă marfa la fel de bine ca tine. Nimeni! Ştiu că majoritatea 
cititorilor se va contrazice cu mine pe această temă. Crezi că eşti atât de 
grozav la „tunsul peluzelor", că nimeni nu ar putea să le tundă mai bine 
decât tine, dar crede-mă, dacă vei fi dornic să îți împărtăşeşti cunoştinţele, 
vei găsi pe cineva mai bun decât tine. Trist, dar adevărat; oricine poate fi 
înlocuit. Te vei retrage singur din post şi vei învăța pe altcineva să fie mai 


bun decât tine. 


Nu face: învaţă pe altul! 

Cea mai bună cale de a o face este să te consideri un mentor. Vei 
consilia pe altcineva să fie mai bun decât tine în propria ta afacere. Asta 
înseamnă că va trebui să fii un bun profesor ceea ce necesită răbdare din 
partea tuturor. Doar faptul că suntem persoane cu spirit întreprinzător 
înseamnă că am putea fi descrişi ca nişte singuratici şi că ne place să facem 
lucrurile în felul nostru. Exact aici nu vreau să încurci un sistem cu o 
metodă. Dacă o vei face, îți vei condamna dublura ta moarte. Motivul pentru 
care folosesc cuvântul „dublură" este pentru că persoana pe care o consiliezi 
te va dubla exact în acelaşi mod în care este dublat pe scenă un actor 
principal. O dublură ştie toate replicile, toate cântecele, toată mişcarea 
scenică, toate schimbările de costume, toate intrările şi toate scenele. Dar 
doi actori nu joacă acelaşi rol exact în aceeaşi manieră. Replicile pot fi 
aceleaşi, dar redarea este unică şi distinctă pentru fiecare actor în parte, 
lată ce vreau să spun când vorbesc despre „sisteme" şi „metode" Un sistem 
este modul în care trebuie să funcționeze compania. O metodă este felul în 
care fiecare persoană decide să o conducăp să lucreze în interiorul 
sistemelor pe care le-ai stabilit. învaţ-o sistemele, politicile, regulile şi aşa 
mai departe şi lasă-ți dublura să decidă cum să facă treaba cel mai bine. 
Aminteşte-ţi, exact ca un actor pe scenă, că replicile sunt aceleaşi, dar 
actorul le interpretează şi le prezintă într-o manieră unică, personală. 
Concentrează-te asupra sistemelor şi aşteptărilor, dar lasă-ţi dublura să 
decidă cum să facă sistemele să funcționeze în timp ce ajunge la rezultatele 
sau aşteptările pe care le doreşti. Nu-ţi pasă atât de mult cum sunt obţinute 
rezultatele, ci te interesează ca ele să feobţinute. 

învaţă în mod inteligent 

Sistemele sunt măsuri de siguranță pe care trebuie să le introduci în 
afacerea ta, astfel încât să fii sigur că munca este corect desfăşurată si-ti va 
aduce bani. Ai elaborat aceste sisteme în timp ce îţi creai afacerea. 

Ai ajuns la cele mai bune sisteme după o mulțime de încercări şi 
greşeli. Ştii că sistemele tale funcționează, deoarece tu le elaborezi şi „ai 
făcut deja toate greşelile posibile". Sigur, vor mai fi şi alte greşeli, dar ştii 
destul despre ce nu trebuie să faci încât să poți face acum bani fără să 
repeți greşelile din trecut. Este ca şi cum ai învățat, când erai copil, să nu 
atingi plita fierbinte. Puteai să o crezi pe mama când îți spunea: „Nu atinge 
plita fierbinte, fiindcă te vei arde" sau puteai, din contră, să atingi plita şi să 


te arzi. Rezultatul era, în final, acelaşi: nu mai atingeai niciodată plita. 


Totuşi, un mod de a învăța este cel dur, celălalt este de a învăța în mod 
inteligent. 

Dacă dublura ta este isteață, va învăţa din greşelile tale şi nu va 
atinge plita fierbinte. în felul acesta, greşelile şi erorile ne sunt prieteni, 
atâta timp cât învăţăm din ele. Cu cât mai multe greşeli faci şi apoi te abţii 
să le repeți, cu atât mai mult succes vei avea în afacerea ta. Dacă nu vei 
încerca, fii sigur că nu vei reuşi. Consideră totul ca pe un joc în care trebuie 
să câştigi cu orice preț. 

învaţă pe altul în mod inteligent 

Prin urmare, acum, după ce ai învățat dintr-o 

mulțime de muncă intensă, greşeli şi succese... 

împărtăşeşte-ți cunoştinţele. Nu ar fi îngrozitor dacă toți savanții ar 
trebui să o ia de la capăt, având doar cunoştinţele lui Aristotel, care este 
numit primul om de ştiinţă? Slavă cerului că în lumea ştiinţei există o 
mulțime de cunoştinţe împărtăşite altora. Făcând acelaşi lucru îi permtți 
dublurii tale să aibă un avans de ani întregi față de locul în care ai început 
tu. O parte a procesului de îmbogăţire şi păstrare a acestui statut este 
împărtăşirea cunoştinţelor către alții, astfel încât aceştia să poată deveni 
mai buni decât tine, deoarece au avut avantajul de a învăța din greşelile 
tale. Devino cel mai mare profesor din lume. Nu rămâne cel mai mare 
decorator peisagist din lume. Este timpul să mergi mai departe şi, exact ca 
Aristotel, să împărtăşeşti ceea ce ştii. Deşi procesul este anevoios, 
rezultatele sunt atât de profitabile, încât merită efortul. 

Procesul predării solicită examinarea fiecărui sistem pe care îl aplici în 
momentul de față. Pune totul în scris ori de câte ori posibil şi aşteaptă-te ca 
dublura ta să înveţe atât de mult, încât să vină o zi în care să te înveţe la 
rândul ei... aceasta în cazul în care ai dori să înveţi mai multe despre cum 
să faci treaba de jos. Dar nu vei dori să înveți mai multe despre tunderea 
peluzei sau scrierea unei reclame, sau vinderea unei case; prin aceasta ai 
trecut, ai făcut toate acestea. Tu te ocupi de vânzarea produselor şi a 
serviciilor şi de predare, iar când studentul va deveni mai cultivat decât 
profesorul... fii gata să te îmbogățeşti! 

„Sari în apă. 

Cel mai bun mod de a învăța pe cineva este vechea metodă de a-l 
arunca în apele tulburi şi a aştepta să 

tipe după ajutor! Nu vreau să spun să nu îi dai nici o informație, 
desigur că îi vei da. Nu vrei ca un doctor care tocmai a terminat facultatea 


să îți facă o operaţie pe cord deschis. Nu vrei ca un pilot abia ieşit din şcoala 


de pilotaj să sară într-un Boeing 747 şi să te ducă în Japonia, lată de ce, 
după terminarea facultății, doctorii muncesc ani de zile înainte să intre într- 
o sală de operaţie, drept chirurgi asistenţi, lată de ce piloții debutanţi stau o 
vreme în carlingă, observând. Vrei să îți înveți dublura dându-i posibilitatea 
să te urmărească şi să te asculte. Apoi, va „sări în apă", în timp ce tu o vei 
privi şi va țipa după ajutor, dacă va fi în primejdie. Vrei ca dublura să facă 
treaba în timp ce 

eşti acolo, la îndemână, ca să o salvezi dacă dă greş. Dar nu vrei să 
stai acolo, ca maestru şi salvator, prea multă vreme. Trebuie să îi dai 
dublurii posibilitatea să greşească. învăţăm mult mai mult din greşeli decât 
dacă cineva ne îndrumă exact, pas cu pas, oricât de mici ar fi aceşti paşi de 
parcurs. Aşază-te pe scaunul din spate 

Aşadar, învață-ți dublura făcând din ea umbra ta, atâta timp cât tu 
faci treaba de jos. Apoi, pune-o pe ea la muncă, în timp ce tu o supraveghezi 
şi o ajuţi în caz de nevoie. Apoi vine partea cea mai grea... nu mai veni la 
muncă. Aceasta te va ucide. Darea să îți ajuţi într-adevăr dublura să învețe 
maxim posibil, trebuie să te dai deoparte şi să vezi ce se întâmplă. Las-o să 
dea greş. Las-o să aibă succes. Dar las-o să muncească fără tine. „Când 
studentul este gata, va apărea şi profesorul”. Atâta timp cât dublura crede 
că ştie, ea nu va avea ce întrebări să-ți pună. Până nu îţi vei lăsa dublura să 
iasă pe scenă fără tine, nu te va întreba nimic. Putem afla doar dacă vrem 
să ştim. Eşecul scoate la lumină întrebările din noi toți. Deci răspunde-i la 
întrebări şi încurajează-ți dublura să pună altele. Dă-i de înțeles că îţi place 
mult când îți pune întrebări. Nu îi crea senzaţia că ele denotă lipsă de 
inteligenţă, fiindcă va înceta să te întrebe. Fă-o să se simtă deşteptă când 
pune întrebări, şi dubJura ta va deveni vioara întâi, iar tu vei putea să stai 
în umbră şi să îți aduni bogăţia. Dacă va trebui să fii totdeauna vioara întâi, 
nu vei putea fi niciodată bogat. Soliştii fac bani buni, dar 

A! doilea pilon: împârtăşeşte-ţi cunostintrlr 

producătorii, studiourile şi distribuitorii se îmbogăţesc. Nu trebuie să 
fii cel mai bun decorator peisagist, lasă-țţi dublura în acest rol - tu trebuie 
să vrei să fii cea mai bogată persoană care se ocupă de afacerea amenajării 
peisajului. 

Nu te poți îmbogăţi făcând munca de jos. 

Impărtăşeşte-ți cunoştinţele şi vei fi gata să împărți bogăția. 


Gândeşte-te la asta. 


Al treilea pilon 


împarte bogăția 

Acesta este punctul în care afacerea ta într-adevăr devine distractivă. 
lăcomie. Va trebui să îți asumi față de altul angajamentul de a-l ajuta să se 
îmbogăţească. Va trebui să împărți bogăţia, şi aceasta nu va fi uşor. Vezi tu, 
majoritatea patronilor încearcă să îşi plătească personalul cât mai prost 
posibil, astfel încât patronul să obțină maximum de profit De fapt, adevărat 
este exact opusul. Este necesar să îţi plăteşti oamenii cât mai mult posibil 
dacă vrei să te îmbogăţțeşti. Oamenii sunt resursa ta cea mai valoroasă. 
Oamenii care lucrează cu tine şi pentru tine au maî mare legătură cu 
îmbogățirea ta decât ai tu. Este necesar să încerci să le dai maximum posibil 
ca salarii, prime. beneficii şi libertate, şi exact atunci când crezi ca le-ai dat 
destul, să le dai mai mult! Vreau să le plăteşti de două ori mai mult decât ar 
putea câştiga făcând aceeaşi muncă pentru altcineva. Corect, exact asta am 
spus: i-Plăteşte-le de două ori mai mult!" 

De ce să plătesc de două ori mai mult? Sunt două motive pentru asta. 
Mai întâi, dacă le plăteşti de două ori mai mult decât ar putea câştiga în 
orice altă parte, atunci chiar în cea mai proastă zi a lor, când ar vrea să îţi 
spună unde să îţi vâri postul lor, se vor gândi de două ori înainte să o facă. 
Unde se vor duce? Dacă pleacă de la tine şi caută posturi la unul dintre 
concurenți, vor avea jumătate din salariu, ca să nu mai amintim de 
beneficiile pierdute. Tu vrei să mulțumească în fiecare zi stelei lor norocoase 
că eşti un nebun care îi plăteşte aşa de bine. 

în al doilea rând, vrei să îți plăteşti oamenii de două ori mai mult 
decât ar câştiga în altă parte făcând acelaşi lucru pentru ca tu să nu 
trebuiască să te întorci la Pilonul Doi şi să îți „impărtăşeşti cunoştinţele” din 
nou. Instruirea şi perfecționarea iau timp. Ultimul lucru pe care vrei să îl 
faci este să te întrerupi şi să cauţi o altă persoană pe care să o înveți 
meserie. Timpul înseamnă bani şi, dacă vrei să fii bogat, este nevoie ca 
oamenii să stea pe lângă tine pentru totdeauna. Dacă îţi instruieşti bine 
oamenii, le dai libertatea de care au nevoie ca să îşi găsească propriile 
metode de a ajunge la rezultatele dorite şi îi plăteşti de două ori mai mult 
decât concurența, ei vor rămâne lângă tine pentru totdeauna. Chiar se vor 
gândi de două ori înainte de a se aventura pe cont propriu şi a pune bazele 
propriei afaceri. De ce ar face-o? Pot avea toate avantajele şi face o mulțime 
de bani fără vreunul dintre riscurile pe care le implică administrarea 
propriei afaceri. Sunt fericiți să meargă acasă noaptea şi să ufte de tine şi 


afacerea ta. Tu, pe de altă parte, te gândeşti fără încetare la afacere. 


Afacerea ta este copilul tău şi are nevoie de dragoste şi tandreţe 24 de ore pe 
zi, 7 zile pe săptămână. Este interesant să fii antreprenor. Ai crede că toată 
lumea vrea să fie, dar nu-i aşa. Foarte puţini dintre noi îşi doresc 
responsabilitățile, durerile de cap, stresul şi riscurile pe care noi, 
antreprenorii, le adorăm! Ele sunt motivul pentru care ne trezim dimineața. 
Totul este un joc! Adorăm jocul îmbogățirii, şi chiar zilele proaste par bune 
față de perspectiva de a lucra pentru altcineva. Nu toți angajatorii sunt atât 
de minunati ca tine. 

împărțirea bogăției 

Şi acum, haide să vorbim puţin despre cum să împărți bogăţia cu alții. 
Cea mai bună cale este să plăteşti angajaţilor un salariu garantat, de două 
ori mai mare decât oriunde altundeva, şi apoi să le dai „o bucată din 
plăcintă" Nu-mi pasă dacă dai cuiva de zece ori salariul mediu pentru postul 
respectiv, nu este niciodată destuL Toată lumea vrea să ia parte la acțiune. 
Aceste prime şi stimulente trebuie date în două moduri. 

Plăteşte procentual 

Mai întâi, trebuie să îți împărți averea dând oamenilor-cheie un 
anumit procent din profitul global net lunar. Recompensa imediată este 
importantă în dresura animalelor, şi nimic nu seamănă mai mult cu 
animalul decât omul. Vrem să fim recompensați pe loc. în al doilea rând, 
trebuie să le plăteşti comision la contractele obținute. Asta îi stimulează să 
vândă, şi tu îți doreşti asta. Vrei ca personalul tău să se gândească mereu 
cum poate să sporească profiturile minimale. Faptul de a-î lăsa să „simtă" o 
parte din profituri te ajută în două moduri. Se vor gândi mereu cum să 
micşoreze costurile şi sa mărească profiturile. Când plăteşti doar pe baza 
încasărilor globale, şi nu pe baza profitului global net, nu există pentru 
personal un stimulent ca să îti economisească bani. 

De fapt, îi încurajezi pe oameni să cheltuiască bani ca să facă mai 
mulți. Nu vrei o companie cu încasări enorme şi marjă mică de profit. Vrei o 
companie cu încasări enorme şi profit net mare. Eşti în afacere ca să faci 
bani, nu să îi cheltui. Ri atent să nu confunzi profitul brut sau totalul 
facturat cu profitul global net. Profitul global net este al tău să îl cheltuieşti, 
profitul brut. nu. Plăteşte două feluri de prime: una pe profitul global net al 
întregii companii şi una pe contribuţia personală la profitul companiei. 
Hotărăşte singur cât poţi da, însă, dacă ai îndoieli, dă-le mai mult! 

Cheltuieşte bani ca să faci bani ŞI acum, haide să ne întoarcem la 
tine... cel lacom. Ti-am spus că acest pilon nu va fi uşor de suportat. îți vei 


spune în sinea ta lucruri ca: „Hei, de ce îi plătesc aşa de mult? La urma 


urmei, eu am pus bazele acestei companii. Eu am fost cel care a suferit ca 
să plătească facturile şi să pună afacerea pe roate. Eu am fost cel care a stat 
treaz noaptea, îngrijorat de cum aveam să o scot ia capăt. Eu am fost cel 
care a muncit 18 ore pe zi timp de 3 ani. Ei nu şi-au făcut griji cu salariul. 
Ei nu a trebuit să vina la muncă la 6 dimineaţa şi să ajungă acasă la miezul 
nopții. Ei nu au lipsit de la toate meciurile de fotbal ale copilului. Ei doar au 
venit la muncă, şi-au făcut treaba, şi-au încasat cecul gras şi s-au dus 
acasă să bea bere si să adoarmă în fata televizorului." Da aşa vei gândi, dar 
nu te lăsa prins în capcană. Sigur că ai muncit din greu. Sigur că ai avut 
multe nopți de insomnie. Sigur că îți plăteşti oamenii cu cecuri grase, dar 
acum, ei te îmbogățesc, aşa că nu mai trebuie să îţi faci griji cu banii şi poți 
să conduci maşini luxoase, să locuieşti în case impunătoare, să călătoreşti 
prin lume şi să munceşti când vrei şi unde vrei sau deloc. Angajaţii tăi sunt 
motivul pentru care ai viața minunată şi bogată pe care o a?, iar tot ce vor ei 
deoarece îți dau aceste lucruri minunate în viață este cecul cel gras. Dă-le 
partea lor, şi o poți avea pe a ta! Trebuie să dai ca să primeşti. Trebuie să 
pierzi ca să găseşti. Trebuie să plăteşti mult ca să câştigi mult. Aceasta este 
o lege indiscutabilă a universului. Nu mă întreba cum sau de ce 
funcționează această lege... pur şi simplu, aşa este. Nu ştiu cum şi de ce 
funcționează electricitatea, dar cu siguranţă ştiu cum să o folosesc. Cu cât 
dai mai mult, cu atât primeşti mai mult... deci împarte bogăţia. Dă până te 


doare. Este o durere savuroasă, bogată. Gândeşte-te la asta. 


Al patrulea pilon 

Abandonează-ti munca 

Ajunşi în acest punct ştii încotro ne îndreptăm. Ai creat o afacere care 
este de două ori mai bună la jumătate de preț. Ai instruit o persoană sau 
mai mulți oameni să facă munca ta.,, şi chiar mai bine. Eşti dornic şi 
capabil să împărți bogăţia şi înţelegi motivaţia fiecăruia dintre cei patru 
piloni. Acum este momentul să urmezi instrucțiunile referitoare la cel mai 
dificil dintre toți ceî patru, lată unde majoritatea persoanelor eşuează. 
Motivul pentru care le este atât de greu este frica. Ai încontinuu teama că 
afacerea chiar se va destrăma dacă nu-ţi faci treaba. Mai mult decât atât, 
chiar îți place să o faci. Te îmbată puterea şi adoraţia pe care o simți ca şef 
care îşi administrează compania. Adori beneficiile, clienții, titlul, faptul că ai 
un loc în care să te duci dimineaţa şi care se numeşte birou. Dar acum, este 
timpul să renunți la toate acestea şi să pui capăt rutinei, şi este greu. 


Ce înseamnă un nume? 


Ai crede că, dacă îți spun să te opreşti din muncă, este o mare 
uşurare. La urma urmei, majoritatea oamenilor abia aşteaptă momentul 
când nu mai sunt nevoiți să muncească. Majoritatea oamenilor aşteaptă cu 
nerăbdare acea perioadă numită pensionare, dar odată ajunşi acolo, află că 
pensionarea mai mult te omoară decât te ajută, iar statisticile arată că un 
mare procent dintre oameni mor la doar câţiva ani după ce ies la pensie. 
Poate că sunt doar bătrâni şi epuizați, dar eu cred că o mare parte din 
existentă este legată de faptul că ai o rațiune de a fi. Când renunți la 
afacere, descoperi repede că ai renunțat la rațiunea ta de a exista. Am 
muncit atât de mult să dăm valoare vieții noastre prin cefacem, mai degrabă 
decât prin c/ne suntem, încât ne identificăm cu slujbele şi afacerile noastre. 
Oricât de prostesc ar părea, este adevărat pentru majoritatea bărbaților şi 
femeilor că ceea ce fac devine ceea ce sunt. Dacă ceri cuiva să îţi 
povestească despre el, va începe de obicei cu felul în care îşi câştigă sau îşi 
câştiga existența. „Sunt director în publicitate", „Sunt cow-boy", „Sunt un 
om de afaceri ieşit Ia pensie”, „Sunt soție şi mamă", „Sunt agent de vânzări", 
„Sunt agent bursier”. Lista continuă la nesfârşit. Dăm valoare vieţii prin 
profesia noastră. Aşadar, când îţi cer să-ți abandonezi profesia şi să renunți 
la titluri precum director general, preşedinte, rege şi dictator mărinimos şi 
să fii doar Bill, Nancy, Larry sau Tom... este ca şi cum ai abandona tot ce 
contează pe lume. Eşti un nimic... şi „nimic” este bine. Dar „nimic” nu este 
uşor. Poţi să te îmbogățeşti cu adevărat doar când îți abandonezi profesia şi 
laşi treaba să meargă de la sine. 

Lasă pe alții să muncească 

Majoritatea oamenilor fac această tranziție de la „cineva” la „nimeni" 
continuând să îşi vândă munca, şi asta este în regulă. îți poți vinde serviciile 
şi produsele până mori. dacă vrei, dar aminteşte-ți că, la un moment dat, 
trebuie să ai angajaţi care să vândă pentru ca tu să nu fii nevoit să o faci. 
Da, spun că trebuie să vină ziua când singurul lucru pe care îl faci este să 
te duci la contabilitate şi să îți numeri banii. Dar ține minte, nu îți asuma 
cinstea şi adoraţia pentru că deții o companie foarte profitabilă sau mai 
multe. Tu eşti doar tu, şi oamenii tăi merită toată cinstea. Lasă-i pe ceilalți 
să fie director general, preşedinte şi chiar preşedinte al consiliului de 
administraţie. Trebuie să te muţi de la birou şi să lucrezi de acasă. Dacă eşti 
prezent, oamenii tăi te consideră responsabil. Dacă nu eşti acolo, oamenii 
tăi trebuie să devină responsabili şi răspunzători. Acesta este singurul mod 
de a fi cu adevărat liber şi bogat. Dacă ați angajat, sfătuit antrenat, educat, 


consultat şi hrănit oamenii-eheie, ei îşi vor face treaba mai bine decât tine. 


Atunci, pentru ce au nevoie de tine? Nu au! Au nevoie ca tu să nu le stai în 
cale şi să îi laşi să câştige bani pentru tine. Tu i-ai învățat să facă asta. Şi 
totuşi, nu va fi uşor, pentru că tuturor întreprinzătorilor le place să se ocupe 
de tot, până la cel mai mic detaliu. Adoră să controleze totul. Nu contează 
dacă este vorba de cumpărat prosoape sau hârtie igienică, vor să se ocupe 
ei. întreprinzătorii adoră să dețină controlul şi adoră să fie adoraţi. Aşa că 
vorbesc serios atunci când spun că acest ultim pilon este cel mai dificil de 
întreprins pentru un antreprenor. Să fii şi să faci nimic este o muncă grea. 
Pe birou am o pancartă pe care scrie: „Vreau ca societățile mele şi oamenii 
care lucrează pentru societățile mele să realizeze cât mai multe lucruri 
posibile astăzi fâra ca eu sa facnimid Este singurul mod în care companiile 
şi oamenii mei pot evolua." 

Să vină banii! 

Da, există un alt mod în care noi, întreprinzătorii, putem face față 
problemei „nimic”. în mod normal, înființăm noi afaceri şi începem din nou 
procesul celor patru piloni, dar a doua oară este mult mai uşor. Ştim toate 
greşelile pe care trebuie să nu le mai facem. Ştim ce fel de oameni să 
angajăm şi să învăţăm. Cunoaştem şi înțelegem importanța celor patru 
piloni... şi adorăm jocul de a face bani. Suntem dependenţi de jocul de a 
face bani! Dar, în loc să stăm în lumina reflectoarelor, stăm în umbră şi le 
permitem altora să se scalde în glorie şi să se bucure de aplauze şi 


recunoaştere. Singurul nostru moto este „să vină banii”. Gândeşte-te la asta. 


Multiplele aspecte ale vânzărilor 

Vânzările sunt sufletul companiei şi totuşi, în majoritatea companiilor, 
li se acordă puţină atenţie. Se ajunge la alegerea între a face ce este mai 
important sau ce este mai urgent Tindem să facem lucrurile cele mai 
urgente, iar cele ce sunt cele mai importante sunt lăsate până avem o clipă 
să ne ocupăm şi de ele. Adesea, acea clipă nu vine niciodată. Suntem mereu 
atât de ocupați să rezolvăm crize, încât lucrul cel mai important, vânzarea, 
este lăsat deoparte până când sunt rezolvate toate celelalte probleme. Dar 
niciodată nu sunt rezolvate toate celelalte probleme! 

Dă acele telefoane! 

Aşadar, primul lucru pe care trebuie să îl faci este să acorzi maximă 
prioritate vânzărilor. Pentru a reuşi, îți fixezi o întâlnire pentru a face 
vânzări. Cel mai potrivit moment este la ora 10 dimineața. Ai avut câteva ore 


să te pui în mişcare şi totuşi încă 


mai ai energia sa dai telefoanele. Clienţii tăi sunt la fel. Au nevoie de 
câteva ore să îşi clarifice lucrurile, pentru a avea timp să vorbească cu tine. 
Aşa că programează o întâlnire permanentă cu tine însuți şi nu o anula 
niciodată. Vei ţine această întâlnire mulți ani. Dacă este ora 10; de luni până 
vineri, eşti la telefon sunând clienţii, şi vei continua până ai dat 20 de 
telefoane. Doar atât, 20 de telefoane. Nu vei vorbi cu 20 de persoane; doar 
vei da 20 de telefoane. Probabil vei vorbi doar cu două persoane, dar tot vei 
da 20 de telefoane. 

Numesc aceasta metoda „de bifare" a vânzărilor. Ştii, patru linii drepte 
verticale şi o alta orizontala care le taie, în total cinci linii. Vei face patru 
astfel de grupuri de cinci linii pe zi, în total 20 de bife sau 20 de telefoane. 
Dacă faci astfel în fiecare săptămână a vieții tale, de luni până vineri, vei 
avea atât de multe contracte, încât nu vei şti ae să faci cu toate, şi va trebui 
să angajezi oameni pentru a te ajuta să îţi faci treaba. Ține minte, în cele din 
urmă, aceasta va fi tot ce vei face... pentru ca, mai târziu, să angajezi o 
persoană chiar şi pentru asta. Această metodă nu a dat greş niciodată. Treci 
la treabă. 

Vorbeşte cu omul care ia deciziile 

Atunci când suni un om de afaceri, în mod normal 

Multiplele aspecte ale vănzjnlnr 

prima persoană de care vei da nu este cea cu care vei dori să vorbeşti 
- un recepționist, o secretară a căror treabă este să fie un fel de câine de 
pază pentru şef şi să rețină apelurile nedorite. De aceea vei vorbi doar cu 2 
persoane din 20. Aceşti oameni ştiu să-şi facă meseria. Te văd ca pe un 
inamic. Şefii detestă convorbirile telefonice legate de vânzări, şi tu eşti o 
astfel de convorbire. Aşadar, este treaba secretarei să îți spună: „Trimiteţi-ne 
informaţiile despre dumneavoastră şi vă vom contacta noi." Tocmai asta nu 
vrei să faci. Trimiterea informațiilor este drumul lung de tot către succes. Te 
zbaţi în stânga şi în dreapta pe teren, dar nu înscrii niciodată nimic pe 
tabelă. Te face să simți că ceea ce faci merită osteneala, dar nu duce treaba 
la capăt. Trebuie să vorbeşti numai şi numai cu omul care ia deciziile şi 
întâi să dai, pentru ca mai apoi să primeşti- Atunci când vorbeşti cu omul 
care ia deciziile, întrebă-l dacă este de acord să le trimiți ceva. (Da, este în 
regulă să trimiți date, atâta timp cât ai vorbit cu el 

mai întâi.) Aceasta este tot. Doar cere-i permisiunea să îi trimiți ceva. 
Operăm după principiul că, prima oară când îți vorbeşte, te urăşte, a doua 
oară, te tolerează, iar a treia oară când îţi vorbeşte începe să te placă. Aşa 


stând lucrurile, prima oară când îi vorbeşti, oferă-i ceva concret pentru a-i fi 


mai uşor să spună „da' decât „nu". Apoi, spune-i că vei suna din nou peste 
câteva zile, pentru a-l întreba ce părere are despre materialele pe care le-ai 
trimis. Apoi sună în două - trei zile şi întreabă-l dacă a primit informațiile. 
Nu-l întreba ce părere are despre ele şi nici dacă are vreo nelămurire. Pur şi 
simplu întreabă-l dacă a primit informațiile. Dacă nu le-au primit, îți vor 
spune şi le vei putea trimite din nou. Şi dacă le-a primit îţi va spune. Nu-l 
întreba dacă le-a citit, spune-i doar: „Voiam doar să mă asigur că le-aţi 
primit. Voi reveni cu un telefon peste câteva zile, ca să aveți timp să vă uitaţi 
peste ele... Miercuri este în regulă?" în acest moment, poate răspunde în trei 
moduri: ori că este în regulă, ori că altă zi ar fi mai potrivită, ori că te va 
suna el. Orice ar spune... spune-i doar că: „E perfect!" Nu este momentul să 
spui: „Nu, vă voi suna eu!", chiar dacă ştii că este puțin probabil să te sune 
H. Spune doar: „Grozav!" şi aşteaptă câteva zile înainte de a-l suna din nou. 
Fă în aşa fel încât mingea să rămână mereu în posesia ta sau s-ar putea să 
aştepţi îndelung până să o recâştigi. 

întâlneşte-te cu clientul 

Aşadar, până acum ai vorbit de două ori cu clientul tău prospectiv: o 
dată pentru a-i cere permisiunea să îi trimiți câteva materiale privind 
produsele şi serviciile tale şi a doua oară pentru a verifica dacă a primit 
materialele. Ţine minte, dacă a primit materialele şi le-a văzut sau le-a citit, 
îți va spune Dacă acceptă să vorbească a doua oară când suni, nu rata 
ocazia. Totuşi, dacă nu vrea să vorbească la al doilea telefon primit... nu îţi 
face griji. Incă mai ai câteva telefoane şi vizite în mânecă. La câteva zile 
după al doilea teiefon, sună-l din nou şi, de data aceasta, spune-i: „Hei. ați 
avut timp să citiți materialele pe care le-am trimis?” în acest moment îți va 
spune că „da' sau „nu'. Dacă îți spune că „da', atunci spune-i: „Şi ce părere 
aveți?" şi îți va spune, apoi doar vorbeşte cu el, răspunde-i la întrebări şi aşa 
mai departe, dar nu vrei să vinzi prin telefon. In majoritatea cazurilor, nu 
este o vânzare reuşită. Ceea ce vrei este să îţi întâlneşti clientul față în față. 
De aceea, indiferent dacă ţi-a citit materialele sau nu, îi răspunzi la fel. îi 
spui: „Nu este nici o problemă, dar... aş dori să vă întâlnesc sî ma întrebam 
dacă miercuri la ora 10 este în regulă!" In acest moment clientul va începe 
să se eschiveze, dar ţine minte că ai vorbit deja de câteva ori cu el şi i-ai 
trimis materiale, aşa că se simte un pic obligat față de tine, prin urmare, în 
50 la sută din cazuri, va accepta. La aceste întrevederi față în față se face 
vânzarea. Ce vei vorbi cu clientul când îl vei întâlni? Vei vorbi despre vreme, 
sport, politică sau religie? Nu! li vei vorbi despre afacerea ta. Doar vorbeşte. 
Nu vinde. Doar vorbeşte! Spune-i clientului de ce eşti de doua ori mai bun la 


jumătate de preţ. Şir dacă eşti de două ori mai bun la jumătate de preț. 
crede-mă, vei încheia contracte cu cel puțin 50^ dintre oamenii cu care intri 
în contact față în față. Dacă îi poţi furniza clientului lucrurile de care are 
nevoie, iar el plătea de două ori mai mult pentru acestea, nu trebuie să 
vinzi. Doarvorbeşte-i. spune-i povestea ta şi vei încheia vânzarea. Clientul îţi 
va cere ție să încheiați contractul. 

Acesta este momentul când îți reamintesc de numere. Din cele 20 de 
telefoane pe care le dai zilnic, doar două persoane vor vorbi cu tine. Din cele 
două persoane care vorbesc cu tine, doar una va deveni un posibil client. 
Din cinci prospecţi. doar unul va fi bun. Dîn doi prospecți buni, doar unul 
va deveni cumpărător. Totul se rezumă la cifre. Dată eşti priceput în 
vânzări, cifrele ar putea sa crească, dar chiar şi dacă eşti cel mai nepriceput 
vânzător din lume, numerele nu te vor dezamăgi. Trebuie doar să ţii cont de 
cifre şi vei încheia vânzări. Doar 20 de telefoane pe zi îți vor asigura câte 
contracte vrei. Restul cifrelor au singure grijă de ele. 

Cum şi de ce? 

Aşadar, acum că ştii cum, de ce şi importanţa vânzărilor, în următorul 
capitol îți voi prezenta un sistem folosit de toată lumea, nu doar de 
antreprenori. Vreau să înveți cum se creează într-adevăr lucrurile, în special 
afacerile de succes. Se vorbeşte foarte rar despre acest principiu sau sistem, 
dar toată lumea îl foloseşte, indiferent că o face conştient sau nu. Dacă vei 
şti să îl foloseşti, îți vei mări simțitor viteza cu care vei ajunge bogat. 


Gândeşte-te la asta. 


Creează şi aşteaptă 

Oricine mă cunoaşte ştie că urăsc orice fel de scamatorie. Ador să 
privesc viața dintr-un unghi de gândire practic, pragmatic şi ştiinţific. Nu 
înțeleg modul în care sunt privite, în general, lucruri precum miracolele. 
Pentru mine, un miracol este ceva ce se întâmplă 50% din timp. Nu este o 
cotă prea mare. Mă abţin să îl implor pe Dumnezeu să facă un miracol. Ar fi 
un eufemism să spun că sunt multe pe care nu le înțeleg pe lumea aceasta. 
Sunt cu siguranță mii de reguli ce acționează bine-mersi în univers şi pe 
care eu încă nu le-am descoperit. Unii dintre noi descoperă aceste reguli 
doar trăind, alții le descoperă prin intermediul religiei, alții prin gândire şi 
observaţie, iar alții descoperă regulile universului prin experimente 
ştiinţifice. Gândind pragmatic şi ştiinţific, numim o regulă „regulă' abia 
când este 100% previzibilă. Nu este destul pentru mine dacă o regulă 


funcționează doar în 50% din cazuri. Dacă H20 ar fi apă doar în 50% din 


cazuri, nu ar fi destul pentru a numi aceasta un adevăr sau o regulă 
previzibilă pe care să mă bazez când îmi este sete. 

Creează şi aşteaptă 

Aşadar, acestea fiind spuse, iată-mă scriind despre o scamatorie care, 
pentru mine, are un final 100% previzibil. Pentru mine, acest principiu 
funcționează, şi nu am auzit niciodată să dea greş. Totuşi, când auzi prima 
dată de această regulă universală, vei crede că mi-am pierdut minţile. De 
fapt, mi le-am găsit! Numesc această regulă creează şi aşteaptă- Este un fel 
de mică declaraţie a lui Napoleon: „Orice poate crea şi crede, mintea poate şi 
atinge." Sunt conştient că ceea ce urmează să vă spun va părea prea simplu. 
Ştiu că va părea prea uşor. Ştiu că, pentru majoritatea oamenilor, va părea 
mai mult ceva magic, dar nu este! Previzibilitatea sa de 100% o face să fie 
una din legile de bază ale vieții. Dacă îţi doreşti ceva... orice... tot ce trebuie 
să faci este să creezi, să aştepţi şi să fii dispus să acționezi când se iveşte 
ocazia. Aşa cum sunt sigur că după zi vine noaptea, sunt sigur că ocazia se 
va ivi, dar trebuie să fii pregătit să acționezi imediat, altfel vei rata ocazia şi 
aproape sigur nu o vei avea din nou. 

Principiul de bază este acesta: lucrurile trebuie 

create spiritual sau mintal înainte de a putea fi manifestate fizic. 
Mintea trebuie să creeze obiectul dorinței noastre înainte ca acel obiect să se 
manifeste fizic. Dar creația nu înseamnă că a dori, a spera şi nici măcar a 
vrea ca ceva să se întâmple. Creaţia este o muncă grea. Trebuie să îţi 
antrenezi mintea să creeze şi să se agate strâns de gândul creaţiei tale, 
ştiind în tot acest timp că această creaţie se va manifesta în plan fizic, fără 
ca tu să faci nimic. încă o dată, tot ce trebuie să faci este să creezi şi să 
aştepţi ca şansa să se ivească. Nu sunt sigur cum funcționează acest 
principiu sau de ce funcționează întotdeauna, dar funcționează. Un lucru 
este sigur, mintea nu doarme 

niciodată. Chiar dacă te duci la culcare, mintea continuă să lucreze. 
Să îți dau ca exemplu una din primele dați când am ştiut că folosesc această 
lege, „creează şi aşteaptă”. 

Creaţia începe în minte 

Folosisem principiul toată viața, la fel ca majoritatea oamenilor, dar 
nu eram conştient de asta. Acum aproximativ 15 ani, am cumpărat o casă 
nouă pentru familia mea. Era una din puținele case construite în 
comunitate la vremea respectivă. Această casă nouă se afla pe câteva 
pogoane de câmp. Nu era nici un peisaj, doar pământ şi buruieni peste tot. 


Aproape în fiecare zi mă duceam în spatele casei şi mă uitam la pământ cam 


o oră. După ce m-a văzut făcând astfel mai multe zile la rând, soția m-a 
întrebat de ce o fac, şi eu i-am răspuns: „îmi construiesc gardurile." Ea a zis: 
„Adică plănuieşti unde să aşezi gardurile?" şi eu i-am răspuns: „Mai degrabă 
îmi creez gardurile. 

Stau aici şi văd gardurile ce împrejmuiesc caii, arena, porțile, zonele 
mai întunecate; îi văd pe copiii noştri călărind şi râzând, văd caii bând din 
troacă şi creez stâlpii de care să îi priponesc, zonele unde-i spăl, hambarul 
cu fân şi grajdul. Chiar pot vedea gardurile. Pentru mine, toate lucrurile 
acestea sunt atât de reale, de parcă ar fi reale." 

Ocazia favorabilă 

Probabil pentru o persoană normală, această „creaţie' pare foarte 
prostească, dar pentru mine, faptul de a-mi petrece timpul creând şi 
gândindu-mă continuu la creațiile mele, întipărind totul cu minuțiozitate în 
mintea mea, a fost (şi este chiar acum) cât se poate de normal. Partea 
amuzantă legată de această creație? Cu cât creezi mai mult. cu atât mai 
uşor este să îți manifeşti mai repede creațiile în plan fizic. Acum, în 
majoritatea cazurilor, creațiile mele iau viată în câteva zile sau chiar ore. 
Dar m-am abătut de la subiect; înapoi la gardurile mele. La momentul 
respectiv, nu aveam bani să îmi cumpăr gardurile şi un grajd. Aveam doar 
imaginea gardurilor viu întipărită în minte. Aveam totuşi de vânzare o rulotă 
pentru care dădusem anunț în ziar. La o săptămână după ce mi-am creat 
gardurile şi am păstrat în minte imaginea creației mele, am primit un telefon 
de la o persoană care voia să cumpere rulota. Omul care m-a sunat mi-a 
spus că nu are bani, dar m-a întrebat dacă nu aş fi dispus să dau rulota în 
schimbul serviciilor lui. L-am întrebat cu ce se ocupă şi... da, ai ghicit... 
făcea garduri de oțel pentru cai. Avea toate materialele şi forța de muncă 
pentru a duce treaba la bun sfârşit. Ocazia s-a ivit! l-am zis că mi-ar plăcea 
să dau rulota în schimbul gardurilor lui şi am bătut palma. La doar câteva 
săptămâni după aceea, o companie a sunat vrând să îmi ofere un grajd în 
schimbul serviciilor mele de publicitate. 

Poţi să o numeşti coincidență dacă vrei, dar pentru mine a fost 
manifestarea fizică a creației minții mele. şi am sute alte astfel de poveşti 
„creează şi aşteaptă" 

Un salt de credință 

Aşadar, la fel ca în cazul religiei, te rog să faci un salt de credinţă şi să 
creezi şi aştepţi. Poţi avea tot ce-ţi doreşti pe lumea aceasta. Orice! Nu vreau 
să spun că poți învia oameni din morti, dar, dacă îţi doreşti, poți obţine o 


promovare la muncă sau o fermă de 40 de hectare. Tu decizi. Este ca în 


vechea zicală: „Ai grijă ce îți doreşti, căci s-ar putea să se şi întâmple." 
Menţionez acest lucru şi pentru că. în mod conştient sau nu, poți crea şi 
nişte lucruri foarte neplăcute. Ştiu o femeie care mergea pe pista liceului în 
fiecare zi. în timp ce mergea, povestea cât de nefericită era şi cât de mult îşi 
ura soțul. Nu existau alte opțiuni pentru această femeie; după câteva luni 
de gânduri nefericite, a divorțat de soțul ei şi a rămas tot nefericită. Da, ai 
grijă ce creezi pentru tine însuți. Cu cât creezi mai mult, crezând că într- 
adevăr vei avea ceea ce creezi, cu atât mai des creația mintii tale se va 
manifesta în plan fizic. 

Nu pot să cred că te rog să faci asta. Ştii ce părere am despre minuni! 
Am aceeaşi părere despre vraci, mediumi, ghicitori, practicanţii de voodoo, 
vindecători, preoți şi clarvăzători. Dar principiul creaţiei funcționează 100%. 
Nu se întâmplă în 50, 60 sau 70% dintre cazuri, ci în 100% dintre ele, cu o 
precizie de 100%. Incearcă-l şi aşteaptă ocazia, pentru că ea trebuie să vină. 
Universul nu are altă şansă decât să ţi-o ofere. Cea mai dificilă parte este să 
zăreşti când ţi se oferă această şansă şi să profiți imediat de ea. Jine minte, 
nu poți ezita, sau şansa va zbura departe! Dacă vei ezita de prea multe ori, 
şansa nu se va mai ivi. Se spune că: r,Cine ezită este pierdut." Eu spun: 
„Cine ezită nu este doar el pierdutei şi puterile lui de a crea." Foloseşte-le 
sau le vei pierde! 

Munceşte în timp ce dormi! încă ceva. ţii minte c-am spus că mintea 
ta nu doarme niciodată? Foloseşte acest lucru nu doar pentru a crea 
gândind şi concentrandu-te asupra creației tale înainte de a adormi, ci şi 
pentru a găsi o soluție de a rezolva problemele dificile. Doar încearcă. Când 
ai o dilemă greu de rezolvat, spune-ţi, exact înainte să adormi noaptea: „în 
timp ce dorm, îmi voi pune mintea să lucreze la asta. iar atunci când mă voi 
trezi, voi avea răspunsul!" Este ca atunci când te operezi. Intri în sala de 
operații, ei te adorm, şi când te trezeşti problema s-a rezolvat - şi tot ce ai 
făcut tu a fost să dormi. Mintea ta este echivalentul a mii de doctori ce 
lucrează încontinuu pentru a-ți rezolva problemele în timp ce tu dormi. 
Dacă îţi laşi mintea să lucreze asupra lor, vei avea soluția problemelor tale 
când te trezeşti. La urma urmelor, ar fi culmea să nu găseşti o soluție în opt 
ore întregi de gândire. Această metodă dă rezultate atunci când creăm, 
inventam, rezolvăm probleme de orice fel - de afaceri, familiale, 
sentimentale, financiare şi în ceea ce priveşte toate grijile cotidiene. Tot ce 
trebuie să faci este să nu uiţi că „noaptea este un sfetnic bun.! 

Creează şi aşteaptă şi nu uita că noaptea este un sfetnic bun! Asta-i 


tot! Acest talent al utilizării minţii este identic cu cântatul la pian. La 


început este dificil şi pare imposibil, dar, cu cât exersezi mai mult, cu atât 
devine mai uşor şi mai distractiv. Nu îți cer să mă crezi... fii doar un om de 
ştiinţă ce gândeşte pragmatic şi experimentează cu acest principiu sau 
această lege a universului. Ce rău poate să îţi facă? 

S-ar putea chiar să am dreptate (şi te asigur că am). Dacă nu am 
dreptate... vei face un exercițiu distractiv 

de imaginaţie şi vei dormi foarte mult. Cât de râu poate să fie? 


Gândeşte-te la asta. 


A dori versus a face 

După ce am vorbit puțin despre magia afacerilor, care este orice, 
numai magie nu, este timpul să privim realitatea în față. Asta nu înseamnă 
că trebuie să renunți la principiul „creează şi aşteaptă": trebuie să continui 
să îl foloseşti. Este un principiu utilizat de toți oamenii de afaceri ce au 
succes, fie că îl folosesc conştient sau nu. Procesul nu se opreşte niciodată. 
Când zic: „Să priveşti realitatea în față", vreau să spun că trebuie să înţelegi 
diferența dintre visători şi oamenii de acțiune. A crea nu înseamnă a visa! 
Dar „a face" nu înseamnă mereu a face ceva în sensul fizic. Faci ceva şi când 
gândeşti şi creezi. Haide să vorbim despre o filosofic pe care o numesc 
Tărâmul Fanteziei versus Tărâmul Realităţii. 

A şasea cerință 

E mai amuzant să trăieşti în Tărâmul Fanteziei sau în cel Real? 
Buddha a spus (şi îl parafrazez în scopuri pur egoiste): „Problema realității 
este că toate formele de viață suferă." Buddha Vesel a spus că, pentru a 
avea o viață bună în concepția budistă, trebuie să ai stăpânire de sine. un 
comportament vesel, strădania în acest scop, un angajament profund față 
de bunăstarea celorlalți şi o conştientă luminată. Câte din acestea cinci le ai 
tu? Interesant... Cred că pe lângă cele cinci elemente ale lui Buddha Vesel ar 
mai fi o a şasea cerință. Cred că trebuie să ai o fantezie sau un vis ~ ceva ce 
nu vei obține poate niciodată, dar pe care ţi-ar plăcea să îl ai şi îți face 
plăcere să te gândeşti că l-ai avea. 

Să avem fantezii... 

Dicţionarul Webster defineşte „fantezia" drept „puterea sau procesul 
de a crea imagini mentale extrem de nerealiste sau improbabile, ca reacție la 
o nevoie psihologică”. Mi se pare interesant, l-am auzit pe filosofi spunând 
că. fără o fantezie, omul nu poate fi fericit şi este o ființă chinuită. Ca să 
reflectăm asupra acestei întrebări legate de fantezie în modul în care încep 


să o văd eur trebuie să îi căutăm toate sinonimele, astfel încât să putem 


înțelege întregul orizont al acestei idei şi să nu ne încurcăm. O fantezie (cel 
puțin în discuţia noastră) este sinonimă cu un vis, o aspirație, o dorință, un 
dor, o ambiţie şi un ţel, ca să îi dăm doar câteva nume. Toate aceste cuvinte 
reprezintă ceea ce vrem să se întâmple (sau credem că se va întâmpla) şi nu 
s-a întâmplat încă. Dar fantezia, oricum ar fi numită, este totuşi o fantezie. 
Este ceva ce dorim, credem că ne este necesar, sperăm să se întâmple, ne 
străduim să posedăm, dorim să provocăm, după care tânjim sau pe care ni 
l-am fixat ca ţel de atins într-o zi. 

„„„sau să nu avem 

Totuşi, spre deosebire de filosofii care au spus că, pentru a fi fericit, 
omul are nevoie de o fantezie, eu cred că suntem nefericiți din cauza 
fantezfilor noastre. Faptul că avem scopuri şi ambiţii, ca „dorim, sperăm, ne 
rugăm şi visăm" este chiar cauza nefericirii noastre. Tot acest dor, 
închipuirea şi visul că vom avea lucruri pe care nu le avem sau dorința ca 
anumite lucruri care nu s-au întâmplat destul de repede sa se întâmple 
sunt exact motivul pentru care nu putem fi niciodată fericiți trăind în 
prezent sau în realitate. Realitatea este groaznică în comparație cu o viață 
de vis şi fantezie. Admit că fantezia (şi toate cuvintele pe care le folosim ca 
să o descriem) este exact lucrul care ne face să ne simțim nefericiți de viețile 
şi slujbele noastre, soții sau soțiile, prietenii şi copiii noştri, casele noastre.,, 
şi toate elementele realității noastre. Ne place să ne îmbătăm în Tărâmul 
Fanteziei. Fantezia este drogul vieţii. îți creează o asemenea dependenţă, 
încât, în cele din urmă, îți conduce viața şi îți trebuie din ce în ce mai multă 
fantezie ca să simți că trăieşti. Putem cu adevărat fi fericiți. Nu mai putem fi 
cu adevărat fericiți fără o fantezie nouă, de mii de ori mai măreaţă. Bărbații 
îşi doresc femei pe care nu le-au avut niciodată, dar care îi atrag, sau 
visează atât de mult la ele, încât îşi părăsesc nevestele de dragul- lor, ca să 
le aibă, şi, după ce le au, când fantezia devine realitate, încep o altă fantezie, 
de la capăt, pentru că realitatea nu se ridică niciodată la înălțimea fanteziei. 
Femeile se comportă similar. 

Totuşi, nu în viața noastră amoroasă descoperim cel mai bine că 
drogul fantezki creează dependență. Folosim în fiecare zi fantezia ca sa 
evadăm din realitățile vieții. Ne bazăm pe acest drog de fiecare dată când 
spunem: „Am să fiu fericit când..." Toţi facem asta. începem la o vârstă 
foarte fragedă şi nu trecem niciodată peste setea noastră pentru 
„amfetamina" numită fantezie. Vrem prima bicicletă, să mergem la colegiu, 
să absolvim, să obținem slujba potrivită, să cumpărăm o casă, să 


cumpărăm maşina 


visată, să ne căsătorim, să avem copii, să divorțăm, şi aşa la nesfârşit 
Amuzant este că, exact ca atunci când iei cocaină, suntem într-adevăr 
fericiți o vreme, după ce fantezia devine realitate, sau cel puţin mintea 
noastră crede că suntem. Fericirea durează câteva zile sau săptămâni, dar, 
după o vreme, treptat, drogul îşi pierde efectul. în final, el nu ne mai 
satisface şi vrem mai mult, acum trebuie să avem o nouă fantezie ca să fim 
din nou fericiți. 

Nici trecutul, nici viitorul... 

îmi plăcea mai demult să merg la cumpărături la mall, să îmi doresc 
lucruri pe care speram să le pot avea într-o zi. Acum am toate acele lucruri 
şi nu mă mai amuză să merg la mall. Nu mai am fantezia de a poseda ceva. 
Realitatea este că, acum, posed toate lucrurile despre care credeam cândva 
că mă vor face fericit. Toate mi-au dăruit o vreme fericire, dar majoritatea 
sunt acum păstrate în cutii, ca să facă loc altor fantezii despre ce aş 
cumpăra ca să îmi aducă fericire. Drogul adoraţiei față de fantezie nu se 
opreşte aici. Ca să eliminăm necazurile realităţii, trebuie să facem una din 
doua: sau să creăm o fantezie pentru viitor, sau să încercăm să reînviem o 
fantezie a trecutului. Pe măsură ce-i observ pe oameni cum îmbătrânesc, 
văd că le place mult să povestească despre trecut Vezi tu. trecutul este atât 
de îndepărtat de realitatea prezentului, încât a devenit o fantezie. Spunem 
întâmplări din trecut ca şi cum ar fi reale, dar şi ele sunt doar un vis; un vis 
sau o fantezie aduse iar la viață ca să facă prezentul mai interesant îi 
cunoşti pe aceşti oameni. încă îți povestesc despre ce făceau în liceu sau la 
facultate. Aceste povestiri nu sunt mai reale decât ce îți povestesc copiii 
despre viitor, fantezia lor de a deveni pompieri sau poliţişti când vor creşte 
mari. Este acelaşi lucru ca şi cum te-ai juca cu un prieten imaginar numit 
Roger. O fantezie nu poate fi fantezie aici şi acum. Fanteziile nu există în 
prezent, altfel s-ar numi realitate. Dar sunt fantezii... drogul fericirii. Totuşi, 
fericirea creată de fantezii are viață scurtă sau, mai rău, dacă ele nu se 
realizează niciodată, îți aduc tristețe şi nemulțumire. Acum, cel puţin, pot 
vedea fantezia exact cum este, un drog vrednic de dispreț, de care şi eu, ca 
şi mulți alții, sunt dependent M-am decis să renunţ la fantezie şi la 
dezamăgirile ei, să îmi permit să ador viața din prezent ...prezentul! 

Aşadar, se poate trăi vesel şi fără griji în realitatea prezentului? Păi, 
dacă în final fanteziile te fac nefericit, nu-i normal ca lipsa lor să te facă 
fericit? Nu-i aşa că are sens? Ce-ar fi daca ai trăi în prezent, fără nici un fel 
de aşteptări? Ce-ar fi dacă doar te-ai trezi dimineața şi ai trăi? Dacă ai face 


doar ce este necesar, când este necesar să o faci, şi dacă ai face ce doreşti, 


când doreşti să o faci, dacă ai trăi în realitatea momentului, fără nici o altă 
dorință decât să trăieşti? Asta nu te-ar face fericit? Ce-ar fi dacă ţi-ai trăi 
viața fără dorință sau ataşament, fără nici o fantezie despre ce-ar putea să 
fie, fără nici o dorință pentru ce s-ar putea sau nu întâmpla, cu un singur 
lucru în minte... să trăieşti acum? Asta nu te-ar face mai fericit? Dar 
probabil este ca şi cum i-ai spune unui dependent de cocaină că ar fi mult 
mai fericit fără ea. Ar crede că eşti nebun. 

încerc acest experiment de câțiva ani şi mi se pare că sunt muit mai 
fericit. Sigur că mi s-au întâmplat lucruri rele, dar lucruri rele se mai 
întâmplă. Mi s-au întâmplat o mulțime de lucruri bune, dar şi ele se 
întâmplă des. Nu am mai fost niciodată atât de prolific. Sunt prolific chiar 
fără să încerc, fiindcă strădania ar însemna să creez o fantezie, pe când, ca 
să trăieşti o viață rodnică, este necesar să trăieşti în prezent... şi nimic mai 
mult. Lumea este complet pe dos, nu-i aşa? Trebuie să lăsăm viața să îşi 
urmeze cursul, iar noi să fim ca râul ce coboară dealul, călătorind spre 
mare. 

Nu ar fi o prostie ca apa să încerce să îşi controleze direcţia şi să 
curgă în sus pe deal? Dar, cel puţin acum, pot vedea fantezia aşa cum este 
şi o pot elimina din viata mea. 

Las viața să curgă. Să încerci să controlezi viața este aproape la fel de 
stupid ca şi cum ai fi un fermier pripit, care îşi seamănă câmpul cu porumb 
şi iese de mai multe ori pe zi să țipe la pământ: „Creşti, fir-ai să fi, creşti!" 
Porumbul va creşte în ritmul lui. Sigur că trebuie să îl uzi şi să ai grijă de el, 
dar porumbul ştie cum să crească. Aşa este şi viața. Permite-i vieții să 
crească în ritmul ei. Este un mod de viață mult mai fericit. S-ar putea sa 
greşesc, dar ce te-ar costa să îmi urmezi cuvintele? Hei, dacă în cazul tău nu 
dă rezultate, întoarce-te la traiul pe Tărâmul Fanteziei. Tărâmul Realității 
nu este pentru cei slabi de înger. Aproape toată lumea vrea drogul pe care 
dealerii îl vând pe Tărâmul Fanteziei, dar dacă tu poți... spune-le nu. 

Dorinţa şi fapta 

Este o imensă diferență între visătorii şi oamenii de acțiune din lume. 
Deşi lăsăm viața să îşi urmeze cursul, nu încetăm niciodată să ne străduim 
să facem lucrurile să se întâmple. Ne controlăm viața nu dorind şi spunând 


„voi fi fericit când..." Ne controlăm viața creând şi aşteptând, făcând ce 
trebuie şi permițând uşii destinului să se deschidă pentru noi, ştiind că, 
dacă nu vom acţiona, nu se va întâmpla nimic. Când tragi linie şi faci 
bilanțul, definiția nebuniei este a face acelaşi lucru, iar şi iar, aşteptându-te 


ca rezultatul să fie de fiecare dată altul. Trebuie să ne schimbăm ca să fim 


afacerişti de succes. Trebuie să trăim cu picioarele puternic înfipte în 
Tărâmul Realităţi. 

Nu visăm la drumul spre succes, cunoaştem sistemul, principiile, 
drumul, cum să devenim bogaţi, să rămânem bogați şi să fim fericiți în toată 
această perioadă. Doar atunci vom fi plini de voioşie, fericiţi, fiindcă toate 


visurile noastre cele mai îndrăznețe se vor realiza. Gândeşte-te la asta. 


Aplicaţii reuşite si nereuşite ale pilonului unu 

Dar de ajuns cu amănuntele teoretice ale îmbogățirii şi păstrării 
acestei stări. Haideţi sa aruncăm o privire la câteva aplicaţii reale ale celor 
patru piloni, începând cu aplicaţiile reuşite şi nereuşite ale pilonului unu. In 
toate cazurile, folosesc exemple de afaceri şi oameni de afaceri reali, pe care 
îi cunosc şi cu care am lucrat, pentru a ilustra diferențele. Doar numele au 
fost schimbate, pentru a-i proteja pe cei mai puțin nevinovați. 

Să refuzăm contracte? 

Când am pus bazele agenției mele de publicitate din Mesa, Arizona, 
am fost abordat de un tânăr şi agresiv chiropractician, care voia să îşi 
extindă afacerea prin publicitate, aşa că am început să lucrăm împreună. 
După puţin timp, afacerea lui a început să înflorească. Avea atât de multă 
muncă, încât nu mai ştia cum să se descurce cu ea. Aşa că ce-a făcut? în 
loc să angajeze mai mulți oameni atunci când era ocupat între 60 şi 70% din 
timp, a ajuns să fie ocupat 110% din timp. aşa că a făcut singurul lucru 
firesc: a încetat să îşi mai facă reclamă. Avea atât de multe contracte încât 
pentru a ţine pasul, avea nevoie să aibă mai puține. Vezi tu, dacă ar fi avut 
mai puţine contracte, ar fi putut ţine pasul cu toate programările şi tot ar 
mai fi avut timp să joace golf joia, de dimineaţă. 

Este un fapt dovedit că afacerile nu pot rămâne neschimbate. 
Compania ta fie se va dezvolta, se va extinde, fie va descreşte. Majoritatea 
firmelor dau faliment fiindcă au prea mult de lucru, şi nu prea puţin. 
Motivul este că, dacă ai prea multe contracte şi acestea nu sunt mânuite 
corect, clienţii şi cumpărătorii se vor îndepărta. De exemplu, mai deunăzi 
am mers într-un magazin de electronice care avea enorm de mulți clienți şi 
enorm de puţine case şi angajați, astfel încât, chiar dacă voiam şi aveam 
nevoie să cumpăr ceva, am pus produsul la loc pe raft şi am plecat Aveau 
mai mulți clienți decât puteau face față. în timp, prea multe contracte vor 
duce la din ce în ce mai puțini clienţi care să suporte neplăcerea. Generaţia 


noastră vrea totul acum... aşa că timpul este esențial. 


mulți ani. Există un ciclu prin care trec toate afacerile, începi cu o 
afacere nouă, devii recunoscut şi sfârşeşti cu o afacere învechită. Atunci este 
momentul să îti re creezi afacerea. Fă-o iarăşi nouă sau vei da faliment. Să 
ai o afacere nouă este partea cea mai uşoară a ciclului. Când devii cunoscut 
viața devine complicată. Câştigi destui bani cât să te descurci, dar nu destui 
bani încât să fii bogat. Munceşti din greu, dar ai atins un „plafon" financiar 
în acest punct, trebuie să decizi dacă îți asumi riscurile de a-ți extinde 
afacerea angajând oameni noi şi cumpărând aparatură nouă, sau încerci să 
păstrezi ceea ce ai şi speri că afacerea nu va merge mai slab. "|ine minte, nu 
poate rămâne la fel. Fie se va extinde, fie va începe să moară. în acest punct 
în care trebuie să rişti ai putea să pierzi chiar şi cămaşa de pe tine, chiar 
dacă ai o firmă cunoscută. Dacă angajezi mai mulți oameni decât trebuie, în 
ideea că firma se extinde, ai putea să începi să pierzi bani cu repeziciune! 
Este ca şi cum ai merge pe muchie de cuțit. Nu poți să îţi extinzi afacerea 
dacă nu angajezi persoane noi şi nu îți împărtăşeşti cunoştinţele. De multe 
ori, nu îţi poți extinde afacerea dacă nu cumperi echipament nou, te muţi 
într-un sediu mai mare, cumperi mai multe stocuri, împrumuți mai mulți 
bani, scazi rata profitului o perioadă şi rişti să omori găina cu ouăle de aur. 

Totuşi, dacă afacerea nu creşte şi cheltuielile cresc in timp ce profitul 
net scade, poţi da faliment rapid. 

Nu „grozav având în vedere prețul" - pur şi simplu „grozav" 

în pilonul unu, dacă nu eşti cu nimic mai bun decât competiţia, la 
acelaşi preț ca ea, ai motive de îngrijorare. Dar, atunci când afacerea ta este 
de două ori mai bună la jumătate de preț şi ţi-ai dat seama cum să faci bani 
cu acest tipar de afaceri, riscul nu este aşa de mare. Este mai uşori să îţi 
extinzi afacerea dacă la întrebarea: „Dacă nu tu, atunci cine?" nu mai există 
nici un alt „cine'. înlăturarea celuilalt „cine" te face imun față de unele 
momente neplăcute şi chiar de greşelile stupide pe care le poţi face în timpul 
extinderii. Străduieşte-te din greu să rămâi de două ori mai bun la jumătate 
de preț. Un bun exemplu vine de la unul dintre mentorii mei în afaceri, care 
patrona o pizzerie în sistem de franciză. îi vom zice Tom. Patrona 33 de mari 
pizzerii din sud-vestuS SUA. Eram într-o şedinţă cu el, când unul dintre 
managerii săi a spus: „Facem o pizza grozavă, având în vedere prețul" 

„Ce-ai spus?" a tipat Tom. Managerul a repetat afirmaţia. Tom s-a 
uitat fix în ochii lui şi i-a spus: „Ascultă, să nu mai spui asta niciodată. Este 
o metodă sigură să ne scoţi din afaceri. Nu facem o pizza grozavă având în 
vedere prețul... Facem o pizza grozavă indiferent de preț!” Şi aşa era! Chiar 


dacă strategia lor era să vândă o pizza mare cu 3.95$, în timp ce concurența 


vindea aceeaşi pizza cu 12,95$ sau chiar mai mult, Tom voia să se asigure 
că pizza nu era de o calitate mai proastă doar din cauză că ea costa mai 
puţin. Ştia că, pentru a avea o afacere de succes, trebuia să îi facă pe clienți 
să dorească mai mult pizza sa decât pe cea a concurenței. El nu se 
mulțumea să facă o pizza „grozavă, având în vedere prețul"; dorea să vândă 
clienţilor săi o pizza grozavă, pur şi simplu. Faptul că era 3,95$ nu avea nici 
o legătură cu calitatea. Am primit o adevărată lecție despre afaceri la 
această întâlnire. Indiferent cât ceri pentru produsul sau serviciul tău, nu 
trebuie niciodată să sacrifici calitatea din cauză că ceri mai puţin. Dacă o 
faci, este mai greu să câştigi şi să păstrezi clienții şi cumpărătorii. 

Vânzări, vânzări, vânzări... 

Ei bine, mulți oameni nu au curajul sau prostia, nu ştiu exact care 
dintre ele, de a fi antreprenori şi a-şi începe propria afacere, şi este greu să 
fii de două ori mai bun la jumătate de preț dacă lucrezi pentru cineva. Asta 
nu înseamnă că nu te poți îmbogăți, dar problema trebuie abordată altfel. 
Cel mai uşor este să pui bazele propriei afaceri pentru că atunci deţii în 
totalitate controlul asupra destinului tău. Pentru mîine. asta a fost 
întotdeauna cea mai bună metodă. Dar, daca îți place ceea ce faci, slujba pe 
care o ai şi eşti destul de norocos să lucrezi pentru un întreprinzător, atunci 
există o mare şansă ca şi tu să devii bogat. 

întreprinzătorii adoră banii. Adoră să vadă că angajaţii vor să le 
câştige mai mulți bani. Sunt întotdeauna fericiți când un angajat vine la ei 
în birou şi le spune; „Am o idee nouă despre cum am putea câştiga şi mai 
mulți bani." Nu există metodă mai rapidă pentru a le atrage atenţia. Aşa că 
priveşte compania în care lucrezi acum şi vezi cum se fac banii. Are să se 
învârtă în jurul a două aspecte: vânzări şi servicii. Trebuie obținute noi 
contracte, iar conturile existente, clienții şi cumpărătorii, trebuie serviţi 
prompt pentru a-i păstra. Şi asta tot la vânzări se rezumă. Vinzi continuu 
către conturile existente, pentru a le face să existe în continuare. 

„„.„ŞI iarăşi vânzări! 

Aşadar, totul se rezumă la un singur lucru pe care-l poţi oferi... şi mai 
multe vânzări. Vânzările sunt sufletul tuturor companiilor. Dacă îi poţi arăta 
şefului cum poate vinde mai mult, va renunța la orice face şi îți va acorda 
timpul său. Ideile noi ce pot spori cifra de afaceri sunt cele ce fac lumea 
întreprinzătorilor sa se învârtă. Problema este că ideile sunt ca un fruct de 
avocado. Eu ador gustul de avocado, dar o mulțime de oameni, nu. Nu 
fructul este cel care are gust bun sau rău, fructul doar există! Depinde de 
gustul fiecăruia - fie îți place, fie nu, aşa este şi cu ideile. Multe dintre ideile 


pe care le ai pentru a spori vânzările pot fi idei bune, dar când le prezinți 
şefului, s-ar putea să nu-i placă „gustul' lor. Aşadar, să nu crezi că este 
ceva personal dacă şeful nu crede ca ideea ta îi va aduce bani. La început, 
tot ce trebuie să faci este să te gândeşti. Să te gândeşti mereu la idei noi, 
sisteme noi, produse noi, aplicaţii noi, piețe noi, servicii noi şi aşa mai 
departe, care să aducă mai mulți bani companiei, şi să vorbeşti mereu cu 
şeful tău despre aceste idei. Vreau să îți spun că, în viața ideilor mele, 
funcționează regula 80/20 - adică doar 20% dintre idei sunt bune. în total, 
80% dintre ele vor sfârşi din faşă. Deci, repet, să nu prezi că eşti prost 
atunci când îţi vine o idee despre care şeful tău crede că nu are să meargă. 
Continuă să te gândeşti şi, în curând, vei fi deveni omul numărul 1 pentru 
şeful tău. Poartă conversaţia într-o manieră prietenească, de genul: „Fac 
parte din echipa dumneavoastră", şi vei 

Aplicaţii reuşite şi nereuşite aie pilonului unu fi surprins ce se va 
întâmpla. Cât de curând, vei intra în biroul şefului cu una dintre ideile tale 
de făcut bani, şi el va spune: „imi place" şi ai grijă... vine bogăția! fine minte, 
ideile tale trebuie să se învârtă în jurul modului în care şeful tău poate face 
mai mulți bani! Spune-i că vrei să fii cel care pune ideea în aplicare şi arată- 
i planul prin care amândoi veți câştiga mai mulți bani. Trebuie să deții 
controlul vânzării noii tale idei. Oamenii din vânzări câştigă întotdeauna de 
4-5 ori mai mult decât funcționarii. Sufletul (vânzările) este mult mai 
important decât grăsimea (funcționariatul) la majoritatea companiilor. 
Grăsimea este prima care dispare când vin vremuri grele şi compania 
trebuie să fie slabă. Oamenii din vânzări sunt ultimii care se duc. Pentru a 
putea să se lipsească de oamenii din vânzări, şeful trebuie să hotărască să 
facă din nou personal vânzările, lucru pentru care majoritatea şefilor nu au 
timp. Aşadar, trebuie să te muţi cât mai repede posibil în secția de vânzări, 
în speranța că îţi vei vinde ideea şi vei câştiga bani pentru tine şi companie. 
Doar pentru că nu vrei să pui bazele propriei companii nu înseamnă că nu 
te poți îmbogăți şi nu poţi urma aceeaşi piloni ai bogăției. In continuare, 
ideea ta de a aduce şefului şi companiei mai mulți bani va trebui să fie de 
două ori mai bună la jumătate de preţ, dacă vrei să îţi vinzi produsul sau 
serviciul cât mai repede şi mai uşor, şi sa îți păstrezi clienții cât mai mult 
timp şi cât mai profitabil. Ideile tale de vânzări trebuie întotdeauna sa se 
concentreze asupra primului pilon, de doua ori mai bun la jumătate de preţ. 

la parte la acțiune! 

Cunosc pe un bărbat care este director de producție la o agenţie de 


publicitate. Este treaba lui să se asigure că se realizează la timp şi în 


parametrii de calitate toate spoturile tv, spoturile radio, înregistrările lungi, 
voice-over-urile, filmările şi aşa mai departe. Conduce o echipă de 
aproximativ 15 producători, redactori şi personal de producție. De 
asemenea, se ocupa de editarea tuturor spoturilor radio şi este printre cei 
mai pricepuți oameni văzuți de mine în treaba aceasta. Problema este că 
este prea bun. Directorii agenţiei vor ca el să nu facă nimic altceva în afară 
de editarea spoturilor radio şi conducerea departamentului de producție. 
Problema cu slujba de director de producție şi cea de redactor radio este un 
prag financiar. Chiar dacă este plătit bine, există o limită a salariului pe 
care agenţiile îl plătesc unui director de producție şi unui redactor radio. 
Mulţi redactori video sunt plătiți cu mult mai mult decât el, după cum se 
întâmplă în 

majoritatea companiilor. Tot aşa, directorii de vânzări din majoritatea 
firmelor câştigă mai puțin decât majoritatea personalului de vânzări. Dacă 
nu aduci bani companiei şi eşti doar managerul adevăraților producători de 
venituri, atunci eşti plătit bine, dar nu la fel de mult ca vânzătorii de top. 
Deci nu este ceva neobişnuit că acest director de producție se află în aceeaşi 
situație ca mulți dintre directorii de vânzări. Dacă vrei să te îmbogățeşti, 
trebuie să iei parte la acțiune. Trebuie să găseşti o soluție să iei un 
procentaj din profitul net sau vei ajunge într-un punct mort al carierei. Vei 
face bani buni, dar nu te vei putea îmbogăți, fiindcă există o limită a 
salariului pe care companiile îl plătesc pentru posturile care nu produc 
direct un câştig. Aminteşte-ţi regula: de două ori mai bun la jumătate de 
preț. Aceeaşi regulă rămâne valabilă şi pentru „la fel de bun la acelaşi preț." 
Când eşti la fel de bun la aceiaşi bani, vine o clipă când vei cere mai mulți 
bani, şi şeful tău va putea alege. Fie îți poate da banii pe care îi ceri, fie 
poate angaja pe cineva la fel de bun ca tine, pe un salariu mai mic. Alegerea 
va fi foarte uşoară pentru şef. Să angajeze un nou „tu'! Aşadar, dacă vrei să 
câştigi maî mulți bani pentru tine, câştigă mai mulți bani pentru companie 
şi ia parte la acțiune! 

Vinde ideea 

Aşadar, înapoi la directorul de producţie. A mers la şef şi i-a spus: 
„Trebuie să câştig mai mulți bani şi iată ce cred că putem face ca să câştigi 
tu (şeful) mai mulți bani şi să îmi permită şi mie să fac mai mulți bani, la 
rândul meu." în acest moment, i-a captat atenția şefului. Aşa că a 
continuat: „Vreau să aduc mai multe contracte decât avem pentru 
departamentul de producție. Am un plan să aduc aceste contracte făcând 


spoturi tv pentru compania locală de cablu. Spun mereu că ar putea avea 


mai mulți clienți dacă departamentul de producţie ar face față vânzărilor. 
Am vorbit cu ei şi vor ca noi să le producem spoturile, iar ei ne vor plăti 
1.500$ per reclamă. Pot face asta cu personalul pe care îl am în prezent. 
Sunt doar 60% ocupați, ceea ce înseamnă că, fără a mări personalul, pot 
creşte profitul studioului pentru companie. Mă voi ocupa complet de această 
nouă afacere, pentru a nu ocupa departamentul de servicii cu această 
afacere, care este strict de producție. Aceasta reprezintă profit pur pentru 
companie, şi tot ce vreau este doar 10% din el. Ce părere ai?" Ei bine, nu 
mai este nevoie să spun, a apărut o afacere nouă în oraş, sub umbrela 
companieci-mamă, şi se numeşte The Studios. Pe lângă contractele cu 
compania de cablu, directorul de producție a mai adus contracte de la alte 
agenții de publicitate, agenţii din cadrul companiei, directori de marketing şi 
clienți direcți. Şi cel mai bine este că, acum, el are permisiunea directorilor 
să „se înlocuiască", în timp ce continuă să primească şi salariul de director 
de producție şi redactor radio. Directorii plănuiesc acum să extindă 
departamentul de producție, care reprezintă un centru al profitului, şi se 
aşteaptă ca, în timp, să vină clipa când el va trebui să aleagă între editare, 
reclame radio şi vânzarea noilor contracte de producție. în acest moment, ei 
se aşteaptă ca el să angajeze pe cineva mai tânăr pentru a fi redactor radio 
şi a supraveghea producţia. Vezi ce va fi el gata să facă în curând? Da, să îşi 
împărtăşească cunoştinţele. Este pe cale să devină bogat „Vinde vânzări" 


şefului tău, şi eşti pe cale să devii bogat. Gândeşte-te la asta! 


Aplicaţii reuşite si nereuşite ale pilonului doi 

Pilonul doi explica nevoia de a-ți împărtăşi cunoştinţele dacă vrei să te 
îmbogățeşti. Aceasta înseamnă că trebuie să devii sensibil, dar nu 
responsabil, ceea ce voi explica fa sfârşitul acestui capitol. S-ar crede că ar fi 
simplu să le arăţi oamenilor ce, cum, când şi unde „faci ce trebuie". De ce 
nu ai fi entuziasmat să le arăţi oamenilor ceea ce faci, pentru ca ei să 
înceapă să o facă şi să îți permită ţie să faci alte lucruri? Dar ai fi surprins 
câți oameni nu îşi pot încetini ritmul suficient pentru a-şi împărtăşi 
cunoştinţele. Le permit oamenilor lor să îi urmeze şi să observe ce fac, 
sperând că aceştia vor învăța, dar este ca şi cum i-ai cere cuiva să stea în 
carlingă cu tine, sperând că într-o zi va învăţa să piloteze un Boeing 747. Ar 
fi prostesc. Când spun să îți împărtăşeşti cunoştinţele, vreau să spun să 
predai şi să te aştepţi ca ceilalți să se apuce de învățat Asta înseamnă că 
trebuie să o iei mai uşor. să fii răbdător, să îți muşti un pic limba şi să 


permiți învățăcelului tău să facă greşeli, pentru a putea deveni mai bun 


decât tine în ceea ce faci. Majoritatea mentorilor, dintr-un oarecare motiv, 
simt nevoia să fie întotdeauna cei mai buni, să fie mai deştepţi şi mai buni 
decât cei pe care îi învață. Este greşit! Când spun să îți împărtăşeşti 
cunoştinţele, o spun cu speranța ca oamenii pe care îi pregăteşti să facă 
ceea ce faci tu o vor face mai bine decât tine, într-o zi. 

Nu pot să predau, nu vreau să predau 

La agenția mea de publicitate, avem unul dintre cei mai rapizi editori 
tv din lume. Fără îndoială, nu am văzut niciodată un editor care să se 
apropie de viteza şi calitatea muncii sale. Este de departe de două ori mai 
rapid decât orice alt editor, şi calitatea muncii sale nu a avut niciodată de 
suferit din cauza vitezei. Problema este că nu poate învăța pe nimeni cum să 
fie la fel de bun ca el. Nu se deranjează-cu persoanele mai încete sau nu la 
fel de bune ca el. Nu poate sta deoparte, lăsându-i pe elevii săi să editeze şi 
să apese pe butoane. Nuuu! îf înnebuneşte să aibă atâta răbdare. Le spune 
să îl privească şi apoi să îi pună întrebări 

dacă au, dar când cineva îi pune o întrebare, el spune: „Chiar nu am 
timp să îți explic acum." De aceea, atunci când vrem să pregătim un nou 
editor, trebuie ca un editor mai lent, mai răbdător şi mai puțin bun să îl 
pregătească. Pur şi simplu aşa stau lucrurile, şi aşa este în cazul multor 
antreprenori. Nu pot încetini pasul destul pentru a face cel mai important 
lucru, dacă vor să devină bogaţi, adică să îşi împărtăşească cunoştinţele. 
Trist, dar adevărat Aşadar, aceşti antreprenori vor continua să îşi facă 
treaba tot restul vieții şi vor face bani buni, dar nu se vor îmbogăţi 
niciodată. 

Trebuie să fii dispus să o iei mai uşor şi să îți împărtăşeşti 
cunoştinţele până când persoana care-ţi ia locul este mai bună decât tine, 
altfel nu poţi trece la următorul pilon. Dacă încerci să treci la pilonul trei 
fără să termini pilonul doi, eşti pierdut. Dacă îţi vei împărți averea cu alții 
înainte ca ei să fie mai buni ca tine, înseamnă că vei face mai puţini bani. 
Oamenii pe care îi înveți şi îi pregăteşti trebuie să îşi câştige dreptul de a 
primi bogăţiile pe care vrei să le împărţi cu ei. Vei şti că este timpul să îţi 
împărți averea numai şi numai când ei devin mai buni ca tine în ceea ce 
faci. Dar ai grijă, poate să dureze prea mult să îți împărtăşeşti cunoştinţele 
şi să aştepţi ca protejaţii tai să promoveze clasa. Dacă înveţi o persoană 
căreia pare să îi ia prea mult timp să „înțeleagă', s-ar putea să fi ales 
persoana greşită. Trebuie să fii destul de înțelept încât să realizezi că acea 
persoană nu se va ridica niciodată la standardul aşteptat de clienții şi 


cumpărătorii tăi, şi să îi dai drumul. Oamenii pe care îi angajezi să îţi 


îmbunătățească compania trebuie să înveţe repede şi să fie muncitori. Sunt 
destui astfel de oameni, dar s-ar putea să trebuiască să cauţi din greu şi să 
te aştepţi la multe. 

Află la ce eşti bun 

La agenţia noastră de publicitate, am evaluat aproximativ 10-15 
persoane pentru a conduce noul nostru program de dezvoltare a vânzărilor, 
până când am găsit persoana perfectă. Ea este unul dintre directorii agenţiei 
noastre. Dacă încerci să pui persoana nepotrivită în slujba care îţi trebuie, 
dă-ți seama de asta devreme în timpul procesului. Nu continua să încerci să 
schimbi acea persoană sau să schimbi slujba. Nu vei putea niciodată să 
încetezi să faci munca de jos înainte de a găsi persoana potrivită. Odată, i- 
am cerut unei artiste de la agenţie să conducă departamentul de relaţii 
publice şi comunicații corporatiste. în mintea mea, era perfectă pentru 
această slujbă. Ar fi putut 

câştiga mult mai mulți bani în acest post. Totuşi, după o perioadă 
scurtă de timp, a fost îndeajuns de înțeleaptă pentru a spune: „Eu sunt 
artistă. Ador să fiu artistă. Nu vreau să fiu în relații publice. Ador să creez şi 
să schițez reclame grozave. Asta sunt eu. Mulţumesc pentru ofertă, dar sunt 
fericită ca artist grafic, şi asta vreau în continuare să fiu." Am apreciat 
sinceritatea ei. S-a salvat pe ea, compania şi pe mine de multe luni de 
frustrare. Nu toți putem fi artişti. 

Nu toți suntem făcuți să fim manageri. Nu toți putem fi fericiți având 
orice slujbă. Majoritatea dintre noi în cele din urmă îşi urmează inima şi 
aleg ceea ce îşi doresc. Aceia sunt oamenii inteligenți, aducători de profit, 
care vrem să lucreze pentru noi. Aş putea fi managerul unui post de radio. 
Am cunoştinţele şi capul pentru asta, dar aş uri ceea ce fac în fiecare zi din 
viața mea. Sunt un întreprinzător, şi o ştiu. Aşa este şi cu oamenii pe care îi 
angajezi ca să îţi ia locul şi să-ți aducă mai mulți bani. Trebuie să îşi 
dorească să fie ca tine. Trebuie să îsi dorească să fie mai buni decât tine. 
Trebuie să se trezească în fiecare zi spunându-şi: „Ador ceea ce fac. Este 
distractiv. Sunt cea mai norocoasă persoană din lume." OK, este posibil să fi 
exagerat un pic, dar ai înțeles ce vreau să spun. 

Bani sau distracție? 

Odată, am angajat pe un agent imobiliar ca să lucreze pentru firma 
noastră imobiliară. O ducea foarte bine, dar nu asta îşi dorea să facă. Mi-a 
spus că îşi dorea să devină artist şi pictor şi că vindea proprietăți imobiliare 
pentru a câştiga destui bani cât să-i permită să picteze. Acum, la prima 


privire, tipul acesta nu pare genul de persoană căreia ai vrea să îi 


împărtăşeşti cunoştinţele tale. Hai să gândim logic, de multe ori nu ştim ce 
ne dorim să fim în viață. Am fost crainic şi DJ la radio timp de 15 ani. Mi-a 
plăcut la nebunie ceea ce făceam. Am făcut asta în timp ce aveam şi alte 
afaceri. îmi făceam show-ul între 6 şi 9 dimineața şi apoi mergeam la 
muncă. încă aş mai fi la radio dacă mi-aş mai permite, dar timpul, energia şi 
resursele necesare pentru ca eu să rămân la radio nu compensau pentru 
venit. Pentru a câştiga câți bani îmi doream, trebuia să mă mut de pe o 
piață pe alta, şi nu eram dispus să fac asta. Dar, până în ziua de azi, când 
ascult radioul îmi spun: „Aş putea face asta mult mai bine." Acelaşi lucru 
este valabil pentru multe persoane, la fel cum este pentru mine şi agentul 
meu imobiliar. Ceea ce adoram să facem nu poate să ne aducă destui bani 
pentru a ne permite stilul de viață pe care ni-l dorim. Nu vreau să-i 
descurajez pe toți pictorii şi oamenii din radio, dar câteodată trebuie să alegi 
între faimă şi bani. Câteodată trebuie să alegi între bani şi distracție. Eu am 
ales banii şi să conduc afaceri ce sunt distractive. Aşa şi prietenul meu, 
agentul imobiliar. A venit la mine într-o zi şi mi-a spus: „Vreau să pictez 
doar de distracție. Mă distrez şi câştig atât de bine în imobiliare, încât vreau 
să devin mare în imobiliare şi să las pictatul pentru timpul liber. Mă iei sub 
aripa ta ca să mă înveți?" Ei bine, restul este de la sine înțeles. Acum, el 
câştigă extraordinar din imobiliare. Adoră ceea ce face, dar nu mai are timp 
să vândă direct. Este acum managerul companiei noastre şi ajută alți 100 
de agenți să îşi atingă țintele. Ne-am împărtăşit cunoştinţele, şi el a folosit 
acele cunoştinţe pentru a crea o companie mult mai mare şi mai profitabilă 
decât am fi reuşit noi pe cont propriu. 

Ei bine, asta înseamnă că trebuie să fii sensibil, dar nu responsabil. 
Asta înseamnă că trebuie să fii sensibil la nevoile, întrebările şi preocupările 
personalului tău, dar nu şi responsabil cu munca de jos. Odată ce ţi-ai 
pregătit angajaţii şi le-ai împărtăşit cunoştinţele, trebuie să îi laşi pe ei să 
facă treaba sau nu vor învăța niciodată. Doar cunoştinţele aplicate sunt cu 
adevărat cunoştinţe. Cunoştinţele neaplicate nu au nici o valoare. Nu 
foloseşte la nimic dacă ştii totul despre înot, dar nu intri în apă să înoți. 

Gândeşte bogat Împărtăşeşte-ti cunoştinţele cu oamenii tăi şi lăsă-i sa 
împărtăşească şi altora aceste cunoştinţe. Apoi poți să îi îmbogățeşti şi vei 
deveni şi mai bogat prin acest proces. Am menționat mai devreme proverbul: 
„Când elevul este pregătit profesorul va apărea." Ei bine, am un revers al 
acestei zicale. Eu spun: „Când profesorul este pregătit elevul va apărea." Nu 
avem nevoie doar de elevul potrivit pentru pilonul doi, cît şi de profesorul 
potrivit. Tu! Gândeşte-te la asta. 


Aplicaţii reuşite si nereuşite ale pilonului trei 

Pilonul trei, după cum ştii, este pilonul în care îţi împărți bogăţia. La 
început, ai putea crede ca împărțirea bogăției este spre binele elevilor şi 
protejaţilor tăi. Cu toate că poate fi un motiv, nu este motivul care te va face 
bogat îți împărți bogăţia pentru ca tu să fii şi mai bogat Dacă nu eşti 
dispus să îți împărți bogăţia, nu te poți îmbogăţi. Poate părea un mic 
paradox, dar este adevărat împărțirea bogăției îți permite să devii şi mai 
bogat şi, cu cât împărți mai mult, cu atât ai să devii mai bogat Să îţi explic. 
Când plăteşti pe cineva mai mult decât ar fi plătit oriunde altundeva pentru 
aceeaşi slujbă, te asiguri că managerii şi liderii companiei tale nu te vor 
părăsi. Aceşti oameni pe care i-ai pregătit, i-ai învățat, cărora le-ai 
împărtăşit cunoştinţele tale, i-ai încurajat şi în care acum ai încredere 
trebuie să ştie că iau parte la acțiune. Pe lângă faptul că au un venit bun, 
sporesc şi profitul net. Cu cât se descurcă mai bine, cu atât câştigă mai 
bine. Desigur, trebuie să adore (sau măcar să le placă) ceea ce fac, dar 
oricum, majoritatea celor slabi te-au părăsit de mult Oamenii pe care-i ai 
vorsă lucreze cu şi pentru tine şi adoră ceea ce fac. Aşadar, plăteşte-i bine, 
şi nu te vor părăsi niciodată. Aminteşte-ţi, dacă oamenii tăi te părăsesc, 
pierzi bani. 

Note: 

" Life coaching - practica de a asista un client sau un protejat să iți 
determine şi să îşi atingă obiectivele personaJe în viața. Persoana care se 
ocupa de aceasta activitate se numeşte „life coach" |n. rev.]. 

Ar costa o avere să iei totul iarăşi de la capăt. 

Păstrează-ți personalul 

Făceam life coaching cu un prieten de al meu, care se plângea de 
faptul că nu putea păstra oamenii buni. El conduce o firmă de amenajări de 
peisaje şi era afectat de firmele ce angajau imigranți ilegali, care lucrau pe 
aproape nimic. îmi spunea că amenajarea peisajelor presupune multă 
muncă şi că este aproape imposibil să găseşti oameni care să facă treaba 
bine. Voia să ştie ce aş face eu. L-am întrebat cât timp îi ia să pregătească 
pe cineva pentru a face amenajările pe care le face el. Mi-a răspuns că între 
patru şi şase săptămâni. De aceea, i-am spus că, din câte înțeleg eu, 
înseamnă că îi ia unei persoane între patru şi şase săptămâni pentru a 
ajunge la performanță maximă. A fost de acord. Aşa că i-am spus că îi scade 
productivitatea de fiecare dată când pierde unul dintre muncitorii săi, din 


cauza timpului necesar pentru a-i pregăti şi a-i aduce la un anumit nivel. 


Mi-a spus că, în perioada de pregătire, lucrătorii munceau mar lent, şi 
timpul însemna bani pentru el. El cerea clienţilor o sumă fixă, dar îşi plătea 
angajaţii la oră. Cu cât lucrau mai lent, cu atât îl costa mai mult şi avea un 
profit mai mic. Timpul şi performanța erau cheile venitului său. Aşa că i-am 
spus că este foarte simplu. Tot ce trebuia sa facă era să îşi păstreze angajații 
mai mult timp şi va câştiga mai mulți bani. Destui de simplu. Desigur că 
voia să ştie cum să facă asta, aşa că i-am spus: „plăteşte-i mai mult". La 
care mi-a răspuns că deja le plăteşte salariul pieței. Eu i-am răspuns: 
„Plăteşte-i mai mult." Plăteşte-i dublu față de cât ar putea câştiga oriunde 
altundeva, şi nu te vor părăsi niciodată. Chiar vor face recrutări pentru tine. 
Le vor spune tuturor prietenilor despre tine şi compania ta şi nu vei duce 
niciodată lipsă de angajați. Aşa că am făcut calculele şi, spre marea 
surprindere a prietenului meu. numerele nu au mințit. Angajarea şi 
reangajarea, pierderea producției, pierderea contractelor din cauza muncii 
de slabă calitate, mereu să înceapă din nou, fără să poată şti daca nu 
cumva va fi nevoit să facă el însuşi munca, fără să fie capabil să îşi extindă 
şi dezvolte afacerea, îl costau pe prietenul meu mult mai mulți bani în 
comparaţie cu un salariu mai mare (de preferat mult mai mare) decât 
puteau angajaţii săi obţine oriunde altundeva făcând acelaşi lucru. 
Avantajul este că angajații rămân mai mult, iar liderii şi managerii se ridică 
şi îți iau locul, pentru ca tu să nu mai trebuiască să îți împărtăşeşti 
cunoştinţele şi să începi să te bucuri de împărțirea averii - pentru a putea 
deveni mai bogat. 

Fă-i fericiți înainte ca ei să o ceară Atunci când oamenii te părăsesc, te 
costă mult mai mult decât dacă i-ai plăti mai muit pentru a rămâne. Atunci 
când le oferi managerilor şi liderilor companiei tale posibilitatea să câştige 
mai mult, dându-le o parte din profit, se vor gândi de două ori înainte să 
plece, chiar şi în zilele proaste, şi le vor plăcea şi mai mult slujbele lor. lată 
un secret al succesului: dă-le mai mult înainte! Una dintre regulile împărțirii 
averii este să dai de bunăvoie, înainte ca ei să o ceară. M-am consultat 
recent cu o companie a cărei politică era să nu ofere angajaţilor o mărire de 
salariu fără ca ei să o ceară. Chiar şi atunci, le plăteau jumătate din cât 
cereau. Logica era că acei oameni fuseseră angajați pe o anumită sumă. aşa 
că de ce să le plătească mai mult? Până la urmă, persoana fusese de acord 
să lucreze pe suma aceea, dar exact ca majoritatea companiilor, se plângeau 
permanent de fluctuațiile mari ale angajaţilor. Avea o rată de 143% a 
fluctuației angajaților. Ştiu că pare incredibil, dar este o realitate. Sunt aici 


să îți spun că nu poți avea profit cu o rată de fluctuaţție a angajaţilor de 


143%. îți vei pierde tot timpul angajând şi pregătind. Iar o problemă şi mai 
mare era că oamenii care rămâneau erau lucrătorii de mâinile a 3-a şi a 4-a. 
Nu puteau păstra pe cei mai buni lucratori, de mâinile întâi şi a doua. îi 
concediau pe cei de mâna a 5-a - cei care nu voiau să muncească. Aceştia 
sunt uşor de dat afară. Aşadar, faptul că rămâneau doar lucrătorii de 
mâinile a 3-a şi a 4-a însemna că munca se făcea lent, prost, neglijent şi 
ineficient, mai mu It îndepărtându-i decât atrăgându-i pe clienți. Rata 
satisfacției clienților era de sub 40%. Este de mirare? Toţi angajaţii şi 
managerii buni plecaseră. Voiau mai mulți bani, şi alte companii erau 
dispuse să li-i ofere. De aceea, când un angajat se hotărăşte să plece, este 
prea târziu să îl plăteşti mai bine. Deja a ieşit pe uşă! A trecut mai departe. 
Nu îţi forța angajaţii să îşi petreacă orele de masă căutându-şi noi locuri de 
muncă. Plăteşte-i mai mult şi îţi vor oferi maî mult. 

Acum sunt consultant la o companie ce are deviza: „mai sunt mulți 
alții ca ei." Prin asta ei vor să spună că şi o maimuţă le-ar putea face treaba. 
Chiar dacă o maimuţă nu vrea să lucreze acolo. mai sunt multe maimuțe în 
junglă. Au parţial dreptate. Pentru slujbele pe care ei le oferă, care nu 
necesită calificare, de la care nu se aşteaptă multe, munci fizice, nu îţi 
trebuie cine ştie ce minte. Dar, chiar şi în aceste situații, dacă îţi plăteşti 
angajaţii mai mult, în cele din urmă vei găsi oameni care „parc-au mâncat 
jar". Vor deveni unii dintre cei mai loiali angajaţi ai tăi şi. uneori, chiar şi 
buni prieteni. Nimic nu îmi oferă mai multe satisfacţii decât să ie întind 
oamenilor o mână şi să îi văd cum se autodepăşesc şi devin extraordinari. 
Nu se întâmplă de fiecare dată, dar şe întâmplă de mai multe ori decât ai 
crede. Aşadar, ideea principală este că, dacă vrei să îți creşti profitul, 
plăteşte-ți oamenii mai mult. încearcă să îi plăteşti de două ori mai mult 
decât ar fi plătiți în altă parte pentru aceeaşi slujbă, şi ei te vor face bogat. 
Gândeşte-te la asta. 


Aplicaţii reuşite 

si nereuşite 

ale pilonului patru 

După cum ţi-am mai spus. acest pilon este cel mai dificil de rezolvat 
corect; dar nu poți fi niciodată bogat înainte de a înțelege principiile 
pilonului patru. Motivul pentru care acest pilon este atât de dificil de înțeles, 
de stăpânit şi de aplicat este că oamenii încearcă să ajungă acolo prea 
repede sau nu ajung acolo niciodată. Oricum, aşa nu te poți îmbogăți. Să 


îți explic. 


Fă paşii pe rând 

Sunt consultant la o firmă ce a încercat să treacă peste pilonul unu şi 
să ajungă cât mai repede ia pilonul patru. Aceşti oameni de afaceri au uitat 
de regula explicată de pilonul unu: nu îţi poți împărtăşi cunoştinţele sau 
împărți averea până când tu, îndeosebi prin propriile-ți eforturi, eşti 70% 
ocupat şi realizezi că, dacă nu îţi iei pe cineva care să te ajute, curând vei fi 
100% ocupat şi incapabil să te extinzi. Au dezvoltat o idee bună şi imediat 
au angajat oameni care să o vândă. Au angajat oameni care să aibă grijă de 
clienți înainte de a pune totul la punct. Nu dezvoltaseră sisteme pentru a 
evita erorile umane şi nu făcuseră destule greşeli pentru a fi capabili să le 
spună altora ce să nu facă. Nu poți sări de ia pilonul unu la pilonul patru 
înainte de a fi pregătit. Vei rămâne înțepenit în cimentul afacerilor şi nu vei 
mai reuşi să ieşi la suprafață. Iți pregăteşti singur un eşec ce va veni în 
scurt timp. 

Dacă eşti doar 10% ocupat şi încerci să îți abandonezi profesia 
(pilonul patru), sperând că vei angaja pe cineva care să o preia, te păcăleşti 
singur. Nu ai cu adevărat o companie. Trebuie so dovedeşti că ai cu 
adevărat o companie înaintede a angaja pe cineva pentru a-i împărtăşi 
cunoştinţele tale şi a-ți împărți averea cu el. Tu trebuie să îți faci meseria 
un timp îndelungat pentru a-ți permite să îți împărtăşeşti cunoştinţele cu 
alți oameni şi, în plus, să împărtăşeşti cu ei şi parte din muncă, şi din 
răspundere, ca să te poți dezvolta. Dacă tot ce vrei este să angajezi un 
asistent care să îți facă toată treaba, pentru ca tu să poți juca golf toată 
ziua, nu ai ascultat ce ţi-am spus. Trebuie să îți faci meseria până eşti 
nevoit să împărți munca, responsabilitatea, răspunderea şi cunoştinţele cu 
altcineva, pentru ca tu să nu trebuiască să munceşti 18 ore pe zi şi să 
previi un atac de cord la 45 de ani. Crede-mă, când va veni acea clipă, vei 
şti. Nu va trebui să întrebi pe nimeni. 

Vinde cât mai mult 

La pilonul patru, este timpul ca tu să faci un singur lucru. Să vinzi şi 
iar să vinzi! Ai înțeles bine; tot ce trebuie să faci este să aduci contracte noi 
pentru compania ta. Tu eşti agentul de vânzări care obţine mai multe 
afaceri, pentru ca alții să poată să îți facă treaba şi să te îmbogăţească. 
Cred că este important ca tu să nu uiţi să vinzi şi să încerci să transferi şi 
această responsabilitate unui angajat. Trebuie să asculți ce spun oamenii, 
să răspunzi la obiecţii, să negociezi contracte, să-ți programezi întâlniri, să 
dezvolți unelte de marketing şi materiale secundare şi aşa mai departe. 


Trebuie să fii persoana care vinde cel mai bine serviciul sau produsul tău. 


Totuşi, ţine minte că tu te ocupi doar de vânzări. îi vei avea pe alţii care să 
îți conducă afacerea şi să se ocupe de clienți. După un timp, când vei fi prea 
ocupat să îți mai vinzi afacerea, va trebui să angajezi un agent de vânzări 
căruia îi vei împărtăşi cunoştinţele tale şi căruia îi vei împărți din bogăția 

ta. Vei şti că este timpul să angajezi această persoană când observi că 
„nu iei toți banii de pe masă" Când observi că un agent de vânzări 
profesionist şi bine pregătit, aşa cum eşti tu. ţi-ar putea dubla sau tripla 
vânzările, este timpul să faci angajări. Nu te va costa nimic, pentru că pierzi 
bani dacă nu angajezi pe cineva. Când eşti ocupat 70-80% din timp şi ştii că 
mai sunt contracte ce ar putea fi încheiate, angajează pe cineva. 

E timpul să îți abandonezi meseria La un moment dat, când vânzările 
sunt grozave şi persoana sau persoanele pe care le-ai angajat vând destul 
fără tine, poți să încetezi să mai vinzi personal şi să îţi abandonezi cu totul 
slujba. Poţi atunci deveni preşedinte al consiliului de administraţie şi îi poţi 
pune pe conducătorii, directorii şi managerii tăi să îți raporteze ce fac, 
pentru a-i putea îndruma şi sfătui cum să conducă compania. Vei fixa cote 
pe care ei să le atingă şi vei munci din greu împreună cu ei pentru a le 
putea atinge, dar ține minte, tu nu faci nimic. După cum am menționat mai 
devreme, eu am un cartonaş pe birou pe care scrie: „Vreau ca societăţile 
mele şi oamenii care lucrează pentru societățile mele să realizeze cât mai 
multe lucruri posibile astăzi, fără ca eu sa fac nimfei', şi asta nu este uşor. 
Vei vrea să 

intervii şi să le spui liderilor şi directorilor tăi cum să îşi facă meseria, 
sau mai rău, vei interveni pentru a-ți face tu meseria. Ţîne minte, daca ți- 
ai făcut treaba cum trebuie, îți faci meseria mai prost decât o fac oamenii 
tăi. Aminteşte-ţi că i-ai antrenat şi le-ai împărtăşit cunoştinţele tale pentru 
ca ei să se descurce mai bine decât tine. Nu te reangaja; nu eşti la fel de bun 
ca ei. Trebuie să fii un preşedinte extraordinar, pentru că eşti jalnic în orice 
post mai jos. Dacă eşti tentat să te reangajezi fiindcă oamenii tăi nu fac o 
treabă destul de bună, înseamnă că nu ţi-ai împărtăşit cunoştinţele cum 


trebuie. Gândeşte-te la asta. 


la mingea şi fugi cu ea 

lată: multă muncă, puțină scamatorie şi patru piloni ai Bogăţiei ce nu 
pot da greş. Această formulă şi acest sistem vor funcționa pentru orice 
afacere, indiferent cât de mare sau mică, indiferent dacă firma există de ani 
sau luni. Indiferent de toate, sistemul funcționează în 100% din cazuri. A 


fost dovedit de zeci de mii de afaceri şi niciodată nu a dat greş. 


Indiferent de stilul tău de viață - fii bogat Am scris această carte 
pentru a-i ajuta pe oameni să se îmbogăţească, dacă vor. Depinde de tine 
cât de bogat vrei să fii. Niciodată nu am crezut că banii pot rezolva foarte 
multe probleme. De multe ori, aduc mai multe probleme decât soluții. 
Singurul lucru pe care îl face bogăția este că permite persoanei să nu îşi 
mai facă griji în legătură cu banii. Aminteşte-ţi, bogăţia nu este o cifră, este 
un stil de viață. Bogăția reprezintă o altă cifră şi un alt stil de viață pentru 
fiecare dintre noi. Tu decizi cifra şi tu decizi stilul de viață, dar fii bogat. Este 
nevoie de multă muncă pentru a fiun antreprenor de succes... dar merită. 
Este greu să ai, să conduci şi să gestionezi propria afacere sau afacerea 
altora... dar merită. Este greu să ai destulă răbdare să îți împărtăşeşti 
cunoştinţele... dar merită. Este greu să ai destulă încredere să îți împărți 
averea, pentru a te îmbogăți... dar merită. Este greu să munceşti din greu 
în fiecare zi pentru a rezolva cât mai multe, fără ca tu să faci nimic... dar 
merită. Poţi să o faci. Nu lăsa frica să te împiedice să ajungi bogat. Nu lăsa 
nerăbdarea să te împiedice să ajungi bogat. Nu lăsa lăcomia să te împiedice 
să ajungi bogat. Nu lăsa mândria să te împiedice să ajungi bogat 

Poţi avea orice îți doreşti. Nu poţi da greş! Acesta este noul 
tduînceput! la mingea şi fugi cu ea! Să fii bogat este un lucru bun! 
Gândeşte-te la asta. 

Despre autor 

Larry John este om de afaceri, autor, life coach, gânditor ţi fondator al 
site-ului „Gânditorul pragmatic" (www.thepragmaticthinker.com). Larry s-a 
născut în 1948, în Mesa, Arizona. Este fiul lui Charles Floyd John şi Opal 
John. S-a născut în lumea publicităţii, a televiziunii şi a radioului. De la 
vârsta de trei ani, cânta şi oferea spectacole familiei şi prietenilor. La vârsta 
de cinci ani, a devenit un invitat săptămânal al emisiunii „The itw King 
Ronger” de la postul radio-tv tocai, Phoenix. Larry a cântat, a dansat step, a 
făcut actorie, a prezentat şi a făcut reclame în direct până la vârsta de 16 
ani, când s-a îndrăgostit de rock'n'roll. Adora muzica şi cânta la tobe, 
chitară, pian, bas, cântând în formaţiile locale din Phoenix în timpul 
adolescenței. Larry a început să cânte la tobe la vârsta de 10 ani, într-o 
formație din Sud, The Mesa Imps, şi a continuat să cânte în formaţii peste 
30 de ani. încă mai cântă din când în când. 

Larry a beneficiat timp de doi ani de o bursă de muzică şi teatru la 
Arizona State University, pe care a frecventat-o timp de doi ani. Şi-a 
petrecut ultimii ani de colegiu la Brigham Young University din Utah, unde 
a obținut licenţa în radiodifuziune. în timpul anilor de colegiu în Utah, Larry 


a cântat în formaţii rock şi country şi a prestat timp de 10 ani în show-ul 
său tv, Hotel Balderdash, în Salt Lake City. De asemenea, în acest timp a 
apărut a avut o emisiune matinală la radio şi a fost patronul propriului ziar, 
The Desert Gazette. Tot în acest timp petrecut în Utah, Larry a pus bazele 
propriei sale agenţii de publicitate. 

Larry este foarte interesat şi de imobiliare. A devenit 

broker imobiliar şi a pus bazele unei agenții în domeniu, în 1982, 
Larry s-a întors cu familia lui în Arizona, unde a creat firma Larry John 
Advertising and Public Relations. In 1984, şi-a unit forțele cu prietenul şi 
avocatul său de o viață, John Wright, pentru a înființa Larry John Wright 
Advertising Inc., Larry John Wright 

Real Estate Inc., John Wright Sales and Marketing, 

Larry John Wright Morales Hispanic Advertising Inc. şi compania L-K 
Livestock. în 1998, Larry a început să facă show-ul radio Larry John and 
the Hot Tub Radio ftjftycare s-a difuzat la 25 de posturi radio timp de trei 
ani. 

Larry John are un personal de aproape 50 de profesionişti, având 
clienți în publicitate şi marketing în peste 200 de piețe din toată lumea. UW 
are birouri şi studiouri de difuzare şi artă grafică în Phoenix, cu filiale în 
Salt Lake City, San Diego şi Philadelphia. 

Pe lângă activitatea de om de afaceri, în 2001, Larry a devenit life 
coach profesionist. în aceasta calitate, el sfătuieşte şi îndrumă persoane şi 
companii, pentru a ajuta să îşi definească şi sa îşi atingă scopurile. 

în 2003, Larry a fost inclus în tabloul de onoare al Asociaţiei 
Crainicilor, fiind astfel răsplătit pentru contribuţia sa de peste 50 de ani în 
difuziune şi publicitate. 

Larry adoră scrisul de mulți ani şi, pe lângă comentariile sale pentru 
Gânditorul Pragmatic, scrie o rubrică săptămânală despre imobiliare în 
ziarul Arizona Tribune şi are cinci show-uri săptămânale de televiziune 
numite Opreşte-te o dipă şi gândeşte-te la asta, care sunt difuzate pe mai 
multe 

pieţe din SUA. 

Larry şi soția lui, Michal, sunt căsătoriți de aproape 30 de ani şi au 
şapte copii: Jessica, Sam, Joe, Preston, David, Kim şi Jackie. Au şi zece 
nepoți. Larry şi Michal au fiecare motocicleta Harley-Davidson personală şi 
adoră să călătorească foarte mult. Larry spunea adesea: 


„Dacă mor pe Harley-ul meu, este un mod grozav de a pleca din lume!" 


Larry şi Michal adoră casa lor din Lehi, Arizona, o comunitate de 
„cow-boy'" la nord de Mesa. Petrec de asemenea cât de mult timp pot în casa 
lor din Maui şi la ferma Rendezvous din nordul Arizonei, unde cresc cai din 


rasa Rocky Mountain şi se bucură de cerul senin al Arizonei. 


Mulţumiri 

Permiteți-mi să încep exprimându-mi recunoştinţa fața de cea care îmi 
este soție şi parteneră de 31 de ani, Michal, pentru sprijinul pe care mi l-a 
acordat în scrierea acestei cărți. Fără ajutorul şi îndrumarea ei, această 
carte nu ar fî existat, Şi-a petrecut oră de oră verificând conținutul cărții, 
pentru a se asigura că tot ce am vrut să exprim este uşor de înțeles. Este o 
parteneră grozavă. Vreau de asemenea să le mulțumesc copiilor mei: 
Jessica, Sam, Joe. Preston, David, Kim şi Jackie pentru că m-au încurajat 
să scriu această carte. Mi-au amintit adesea că ea trebuie scrisă. Mi-au 
amintit de faptul că, în majoritatea cazurilor, „copiii cizmarului nu au 
încălțări!'Voiau să se asigure că ei şi copiii lor vor putea beneficia in scris de 
părerile mele despre minunata lume a anţreprenoriatului şi afacerilor. 

Aş dori să îmi arăt recunoştinţa şi fața de cel care îmi este partener 
de afaceri de peste 20 de ani, John Wright, pentru susținerea sa. Mi-a oferit 
timpul necesar scrierii unei cărți şi resursele companiei noastre, ce au dus 
proiectul la bun sfârşit Aş mai vrea să îi mulțumesc lui Scott Anderson, 
prietenul şi asociatul meu de o viaţă, pentru susținerea şi îndrumarea 
oferită. Scott nu numai că m-a încurajat să public cartea, ci este de 
asemenea vocea şi chipul talentat al show-ului meu radio-tv, Opreşte-te o 
clipa şi gândeşte-te la asta. Desigur că vreau să confirm talentul de redactor 
al lui Mary Anderson, care a sacrificat ore întregi din timpul său pentru a 
face corecturile necesare şi a-mi da sfaturi tehnice. Vreau să recunosc şi 
talentul lui Sarah Carter, care a fost editor-şef al acestei cărți. A încercat să 
se asigure că informația şi conținutul acestei cărți au fost bine scrise, 
păstrându-se savoarea informaţiei. Aş vrea să îi mulțumesc lui Katie John 
pentru participare. Când vine vorba de afaceri şi bani, îi datorez foarte multe 
unchiului meu, Arthur Reeve Beals. Reeve ştia mai multe despre bani decât 
oricine altcineva, şi mi-a transmis şi mie puţine cunoştinţe. îi mulțumesc 
pentru asta! 

în cele din urmă, dar cu siguranţă nu cel mai puțin important, vreau 
să îmi arăt recunoştinţa fată de mama şi de tata, Opal şi Floyd John. Mama 


m-a crescut în spiritul acesta de a mă îndoi de tot. Adora să citească şi îi 


plăcea să gândească „în afara cutiei". lubea viața şi oamenii. A fost cu 
siguranță unul dintre 

cei mai înţelepţi oameni pe care i-am cunoscut. Avea o inimă mare cât 
lumea şi un creier pe măsură. Tata m-a învăţat de ce este important să 
munceşti din greu. M-a învățat asta în timp ce săpam şanţuri în fiecare 
seară după cină. în timp ce tăia buruienile din şanţ şi vorbea despre viața, 
m-a învățat multe lucruri care îmi sunt dragi până în 2iua de azi. Tata îi 
iubea şi-i respecta pe afacerişti şi pe întreprinzătorii muncitori şi le admira 


realizările. Nu au mai existat niciodată părinți mai grozavi. 


Curajul de a deveni bogat 

Nu este nevoie să aveți o personalitate ieşită 
din comun ca să deveniți bogaţi! Toată lumea o 
poate face. Şi voi puteţi! Acest obiectiv necesită 
o singură decizie din partea voastră: aceea de a 
vă exercita propria voinţă. 

Iar această voință trebuie să fie fermă, tenace şi 
profund ancorată în subconştient. 

La acest lucru se adaugă unele condiţii; 
majoritatea acestora se află în relație directă cu 
natura profundă a fiecărui individ. 

Nu există limite pentru ceea ce poate realiza 
ființa umană, cu excepția celor 

pe care şi le fixează propria gândire. 

Această carte expune principalele demersuri, 
materiale şi psihologice, care trebuie făcute, 
pentru dobândirea succesului. Vă mai rămâne 


doar să profitați de ele! 


